title: Hydroksyyliammoniumsulfaatti

text: Teollisuudessa hydroksyyliammoniumsulfaattia valmistetaan niin kutsutulla Raschig-prosessilla, jossa typpimonoksidin ja typpidioksidin seos reagoi ammoniumvetykarbonaatin, ammoniakin ja rikkidioksidin kanssa muodostaen hydroksyyliammoniumsulfaattia. Toinen tapa valmistaa yhdistettä on typpimonoksidin pelkistys katalyyttisesti vedyn avulla rikkihappoisessa liuoksessa. Yhdistettä muodostuu myös kuumennettaessa nitrometaania tai nitropropaania rikkihappoliuoksessa.


title: Hydroksyyliammoniumsulfaatti

text: Hydroksyyliammoniumsulfaattia käytetään usein hydroksyyliamiinin helpommin käsiteltävänä johdannaisena. Sitä käytetään valmistettaessa amideja kuten kaprolaktaamia, ketoneista Beckmann-toisiintumisella, lääkkeiden, rikkaruoho- ja hyönteismyrkkyjen valmistuksessa, pelkistimenä ja valokuvauskemikaalina.


title: Vladimir Gundartsev

text: Vladimir Iljitš Gundаrtsev (, 13. joulukuuta 1944 Satka, Venäjän SFNT – 25. marraskuuta 2014 Moskova, Venäjä) oli urheilu-urallaan Neuvostoliittoa edustanut ampumahiihtäjä, olympiavoittaja ja maailmanmestari.


title: Vladimir Gundartsev

text: Gundartsev voitti Grenoblen talviolympialaisissa 1968 kultaa 4×7,5 km viestissä ja pronssia 20 kilometrillä. MM-kilpailuista hän voitti kaksi mitalia, viestikultaa Zakopanesta 1969 ja 20 kilometrin pronssia Garmisch-Partenkirchenissä 1966.


title: Vladimir Gundartsev

text: Gundartsev kuoli Moskovassa 69-vuotiaana 25. marraskuuta 2014. Hän sairasti syöpää.


title: Philippe Ariès

text: Philippe Ariès [aʁjɛs] (21. heinäkuuta 1914 Blois, Ranska – 8. helmikuuta 1984 Pariisi) oli ranskalainen itseoppinut historiantutkija, jonka erikoisalana oli arjen ilmiöiden ja tavallisten ihmisten historia. Hän tutki muun muassa perheen, lapsuuden ja kuolemankäsityksen historiaa.


title: Philippe Ariès

text: Ariès tunnettiin elinaikanaan Ranskaa paremmin englanninkielisissä maissa erityisesti teoksensa "Centuries of Childhood" ansiosta (alkuteos "L’Enfant et la vie familiale sous l’ancien régime", 1960) Arièsin työ sai hyvän vastaanoton Yhdysvalloissa toisin kuin Ranskassa, jonka akateemiset piirit hyväksyivät tämän temperamentistaan ja vanhoillisista mielipiteistään tunnetun harrastelijahistorioitsijan vasta 1970-luvulla.


title: Philippe Ariès

text: Kesken jääneiden opintojensa jälkeen Ariès toimi toisen maailmansodan aikana opettajana natsimielisen Vichyn hallinnon rahoittamassa oppilaitoksessa, jossa koulutettiin oikeistolaisia nuorisojohtajia. Sen jälkeen 1970-luvulle saakka Ariès työskenteli päätyökseen instituutissa, joka dokumentoi trooppisten hedelmien kansainvälistä kauppaa.


title: Philippe Ariès

text: Arièsin tuotannosta on suomennettu "Omassa huoneessa: yksityiselämän historiaa renessanssista valistukseen" (suom. Johanna Ilmakunnas, Nemo 2001).


title: Indraneil Sengupta

text: Indraneil Sengupta (s. 8. syyskuuta 1974 Ahmedabad, Gujarat) on intialainen elokuva- ja televisionäyttelijä sekä malli. Hänet tunnetaan parhaiten muun muassa elokuvista "Autograph" (2010), "Kahaani" (2012) ja "Mishawr Rawhoshyo" (2013).


title: Indraneil Sengupta

text: Indraneil Sengupta varttui Kalkutassa. Hän muutti Mumbaihin vuonna 2000 luomaan uraa mallina. Vuonna 2008 hän meni naimisiin vastanäyttelijänsä Barkha Bishtin kanssa. Heillä on vuonna 2011 syntynyt tytär nimeltään Meera.


title: James Hogan

text: James Joseph ”Jim” Hogan (synt. Cregan, 28. toukokuuta 1933 Croom – 10. tammikuuta 2015 Limerick) oli irlantilainen, urheilu-urallaan myös Isoa-Britanniaa edustanut kestävyysjuoksija ja Euroopan mestari.


title: James Hogan

text: Hogan, alkuperäiseltä sukunimeltään Cregan, aloitti urheilu-uransa maastojuoksijana ja vaihtoi sukunimensä luullen virheellisesti sen olleen edellytys kilpailemiseen Yhdistyneessä kuningaskunnassa. Hän edusti synnyinmaataan Irlantia Tokion kesäolympialaisissa 1964 maratonilla sekä 10 000 metrillä keskeyttäen kummallakin matkalla.


title: James Hogan

text: Vuonna 1965 Hogan kyllästyi Irlannin yleisurheilutoimijoiden syrjintään ja siirtyi edustamaan Isoa-Britanniaa. Sen edustajana hän saavutti maratonjuoksun Euroopan mestaruuden Budapestissa 1966 ja sijoittui 10 000 metrillä 27:nneksi Méxicon kesäolympialaisissa 1968. Hän palasi sittemmin asumaan Irlantiin.


title: James Hogan

text: Hogan kuoli 81-vuotiaana 10. tammikuuta 2015.


title: Christian Cueva

text: Christian Alberto Cueva Bravo (s. 23. marraskuuta 1987 Huamachuco) on perulainen jalkapalloilija. Pelipaikaltaan hän on hyökkäävä keskikenttäpelaaja. Hän edustaa perulaista Alianza Limaa.


title: Francesca Kirby

text: Francesca "Fran" Kirby (s. 29. kesäkuuta 1993 Reading) on englantilainen jalkapalloilija, joka edustaa FA WSL:ssä pelaavaa Chelsea LFC:tä. Pelipaikaltaan Kirby on hyökkääjä. Hän kuuluu myös Englannin naisten jalkapallomaajoukkueeseen, jossa hän on pelannut huhtikuun 2018 loppuun mennessä 30 maaottelua ja tehnyt niissä kymmenen maalia.


title: Francesca Kirby

text: Kirby nousi Reading FC:n edustusjoukkueeseen jo vuonna 2009, mutta lopetti jalkapallon muutamaksi vuodeksi äitinsä kuoltua aivoverenvuotoon. Kirby palasi kolmanneksi korkeimmalla sarjatasolla pelanneeseen Readingiin kaudeksi 2012-2013 ja teki tuolla kaudella hienot 32 maalia 21 ottelussa Readingin noustessa FA WSL 2 -sarjaan. Vuonna 2014 Kirby teki WSL 2:n 16 ottelussa peräti 24 maalia voittaen sarjan maalipörssin. Kirby teki Readingin paidassa 42 ottelussa 67 maalia.


title: Francesca Kirby

text: Heinäkuussa 2015 Kirby siirtyi FA WSL:n Chelsea LFC:hen. Hän voitti seuran kanssa samana vuonna FA WSL:n ja FA Cupin.


title: Francesca Kirby

text: Englantia alle 23-vuotiaissa edustaneesta Kirbystä tuli historian ensimmäinen WSL 2 -sarjan maajoukkuepelaaja, kun hän debytoi Englannin naisten jalkapallomaajoukkueessa Ruotsia vastaan elokuussa 2014 onnistuen heti maalinteossa. Kirby kuului Englannin MM-pronssia saavuttaneeseen joukkueeseen vuoden 2015 MM-kilpailuissa Kanadassa, jossa hän teki avausmaalinsa MM-tasolla Meksikon verkkoon ja pelasi kaikkiaan kolmessa alkulohko-ottelussa sekä neljännesvälierässä. Vuoden 2017 EM-kilpailuissa, joissa Englanti selviytyi välieriin, hän pelasi neljä ottelua ja teki yhden maalin alkulohko-ottelussa Espanjaa vastaan.


title: Bandana (kappale)

text: ”Bandana” on Anna Abreun kappale hänen kuudennelta studioalbumiltaan, "Sensuroimaton versio", joka on Abreun ensimmäinen suomenkielinen albumi. Kappale julkaistiin albumin ensimmäisenä singlenä 5. kesäkuuta 2015. Kappaleen ovat säveltäneet Thomas Kirjonen, Axel Ehnström sekä Jonas W. Karlsson ja sitä on Kirjosen ja Ehnströmin lisäksi ollut sanoittamassa Anna Abreu itse.


title: Bandana (kappale)

text: Viisi englanninkielistä albumia urallaan julkaissut Anna Abreu on kertonut siirtymisen suomenkieliseen musiikkiin olleen ”luonnollinen jatko” hänen uralleen. Osaltaan vaihdokseen vaikutti hänen mukana olo vuonna 2014 julkaistulla JVG-duon ”Huominen on huomenna” -kappaleella.


title: Bandana (kappale)

text: Kappaleen musiikkivideo julkaistiin singlen julkaisupäivänä Abreun YouTube-kanavalla. Joonas Kenttämiehen ohjaama video on kuvattu Los Angelesissa. Videolla Abreu ottaa itselleen kaksi uutta tatuointia.


title: Marja-Leena

text: Marja-Leena on suomalainen vakiintunut naisen yhdysnimi. Väestörekisterikeskuksen nimipalvelun mukaan naispuolisia Marja-Leenoja on Suomessa 1920-luvun alusta lähtien elokuuhun 2017 mennessä nimetty 13 602. Sitä ennen nimi oli annettu alle kymmenelle henkilölle. Pääosa Marja-Leenoista on syntynyt 1940–1950-luvulla, aikana, jolloin Suomessa yleensäkin annettiin tytöille paljon yhdysnimiä. 2000-luvun ensimmäisellä vuosikymmenellä Marja-Leenoja nimettiin Suomessa vain 30, ja 2010-luvulla 14. elokuuta 2017 mennessä Marja-Leenoja on Suomessa nimetty vain 11. Marja-Leenalla ei ole omaa nimipäivää kuten ei muillakaan yhdysnimillä Kukka-Maariaa lukuun ottamatta, mutta Marjan nimipäivä on 15. elokuuta (ortodoksisen kalenterin mukaan 1. huhtikuuta ja 2. heinäkuuta) ja Leenan nimipäivä 22. heinäkuuta (ortodoksisessa kalenterissa 21. toukokuuta).


title: Marja-Liisa

text: Marja-Liisa on vakiintunut suomalainen naisen yhdysnimi. Väestörekisterikeskuksen nimipalvelun mukaan nimi on Suomessa 1900-luvun alusta elokuuhun 2018 mennessä annettu 12 516 henkilölle, jotka kaikki ovat olleet naispuolisia. Ennen vuotta 1900 syntyneitä Marja-Liisoja väestörekisterissä on vain muutama. Pääosa Marja-Liisoista (9 474 henkilöä) on syntynyt 1940- ja 1950-luvuilla, jolloin Suomessa yleensäkin annettiin tytöille paljon yhdysnimiä.


title: Vjatšeslav Kulpin

text: Vjatšeslav Kulpin (s. 4. toukokuuta 1965 Narva, Viron SNT, Neuvostoliitto) on virolainen entinen jääkiekkopuolustaja. Hän pelasi lähes koko uransa kotimaassaan, mutta Kulpin loi pääsarjauraa myös Suomessa, Venäjällä ja Slovakiassa.


title: Vjatšeslav Kulpin

text: Kulpin aloitti uransa kotikaupunkinsa joukkueen Narva Kreenholmin paidassa. Hän debytoi Meistriliigassa kaudella 1991–1992, joka päättyi Viron-mestaruuteen. Kesken seuraavan kauden 1992–1993 Kulpin siirtyi Suomeen ja I-divisioonajoukkue Helsingin Jääkiekkoklubin paitaan. Kaudeksi 1993–1994 hän palasi kasvattajaseuraansa Narva Kreenholmiin ja Kulpin valittiin Meistriliigan parhaaksi puolustajaksi. Hän pelasi kauden aikana myös Suomessa neljä ottelua SM-liigajoukkue Reipas Lahdessa. Kulpinista tuli SM-liigan kaikkien aikojen ensimmäinen virolaispelaaja. Kaudella 1993–1994 hän jatkoi Suomessa II-divisioonajoukkue Kajaanin Hokin riveissä. Kulpin teki siellä 25 runkosarjaotteluun pelipaikkaansa nähden hyvin peräti 42 (12+30) tehopistettä ja oli joukkueen toiseksi paras pistemies Juha Heiskasen jälkeen. Hän voitti koko II-divisioonan puolustajien piste- ja syöttöpörssin.


title: Vjatšeslav Kulpin

text: Kauden 1995–1996 Kulpin aloitti Venäjällä Kansainvälisen liigan Gazovik Tjumenissa, jossa hän teki 28 runkosarjaottelussa yhden maalin. Kesken kauden Kulpin siirtyi kuitenkin Slovakian Extraligan Dragon Prešoviin. Kaudeksi 1996–1997 hän palasi kotimaahansa ja siirtyi Tartu Välk-494:n riveihin. Kulpin pelasi siellä yhtäjaksoisesti kevääseen 2004 saakka. Hän voitti Viron-mestaruuden vuosina 1997, 1999, 2000, 2002 ja 2003 ja valittiin Meistriliigan parhaaksi puolustajaksi vuosina 1997 ja 1999. Kauden 2004–2005 Kulpin aloitti Narva PSK:n (ent. Narva Kreenholm) joukkueessa, mutta hän palasi kesken kauden kuitenkin Välk-494:ään. Kaudeksi 2006–2007 Kulpin palasi taas Narvaan, jossa hän lopetti pelaajauransa keväällä 2008.


title: Vjatšeslav Kulpin

text: Kulpin edusti Viroa B-sarjan MM-kilpailuissa vuosina 1998 ja 1999, C-sarjan MM-kilpailuissa vuosina 1995 ja 1997 sekä C2-sarjan MM-kilpailuissa vuonna 1994, jolloin hänet valittiin turnauksen parhaaksi puolustajaksi. Kulpin pelasi myös vuoden 1999 A-sarjan MM-kilpailujen karsinnoissa.


title: Maura

text: Maura on naisen etunimi. Sen alkuperästä on useampi tulkinta. Englannissa se on Moiran ja Moyran vaihtoehtoinen kirjoitusasu tai Maureen-nimen munnos. Tällöin se kummassakin tapauksessa olisi peräisin Mary-nimestä. Suomessa Maura on käsitetty karjalaiseksi muunnokseksi venäläisestä nimestä Mavra tai Mavr, joka on johdettu kreikkalaisesta miehen nimestä Mauros, joka mahdollisesti tarkoittaa mustaa. Maura voi olla myös tummaihoista tarkoittavan Maurus-miehennimen naispuolinen vastine. Mauralla on nimipäivä Suomen ortodoksisessa kalenterissa 3. toukokuuta. Väestörekisterikeskuksen tietojen mukaan Maura-nimisiä henkilöistä on Suomessa ollut toukokuuhun 2016 mennessä noin 140.


title: India pale ale

text: India pale ale (IPA) on humalainen oluttyyppi. Kyseessä on yksi alen eli pintahiivaoluen alatyyppi.


title: India pale ale

text: IPA syntyi, kun englantilainen Allsoppin panimo lähetti Intiaan aleaan. Sen kantavierteen sokeripitoisuus oli hyvin suuri ja se humaloitiin voimakkaasti. Tämän avulla olut kypsyi merellä eivätkä bakteerit voineet kasvaa siinä. Osa panimoista kypsytti oluet tammitynnyreissä, jotta niihin saatiin tamminen maku. IPAt ovat tyypillisesti hyvin hedelmäisiä ja katkeria. Niiden väri on kultainen tai kullanruskea.


title: Tilastollinen todennäköisyystulkinta

text: Tilastollinen todennäköisyystulkinta eli todennäköisyyden frekvenssitulkinta eli empiirinen todennäköisyystulkinta on eräs laajalti ja yleisesti hyväksytty tulkinta todennäköisyyden luonteesta. Siinä tapahtuman todennäköisyys käsitetään sen suhteellisen osuuden eli frekvenssin raja-arvona. Tulkinnan mukaan, kun satunnaisilmiöstä on saatu otoksena riittävän suuri määrä tapauksia, voidaan satunnaismuuttujan todennäköisyysjakauma määrittää kokeellisesti halutulla tarkkuudella. Tämä tulkinta tarjoaa perustelut kokeellisen tieteen ja tilastolaskennan todennäköisyyslaskennan tarpeille.


title: Tilastollinen todennäköisyystulkinta

text: Klassisen todennäköisyystulkinta perustui "symmetrian periaatteeseen", jota empiirinen tiede väheksyi. Niitä tilanteita varten, joissa alkeistapuksien todennäköisyydet poikkesivat toisistaan, tuli määrittää vaihtoehtoinen todennäköisyystulkinta. Tilastollisen tulkinta tarjosi samalla todennäköisyysjakauman estimointimenetelmän.


title: Tilastollinen todennäköisyystulkinta

text: Se tarjosi myös menetelmän käsitellä heikosti tunnettujen satunnaismuuttujien todennäköisyyksiä. Kun satunnaisilmiön tuottamia alkeistapauksia ja niiden suhdetta satunnaismuuttujan arvoihin tunnetaan heikosti, voidaan tilastollisella menetelmällä määrittää suoraan satunnaismuuttujan todennäköisyysjakauma.


title: Tilastollinen todennäköisyystulkinta

text: Tilastollisessa menetelmässä todennäköisyyksiä voidaan määrittää vain riittävän hyvin määritetyillä satunnaisilmiöille. Jos ilmön rakenne on näkyvissä, tulee kaikki eri alkeistapaukset olla yksikäsitteisesti määriteltyjä ja esiintyä riittävän yleisesti, jotta perusjoukko saadaan riittävällä varmuudella määritettyä. Tapahtumat, jotka ovat alkeistapauksien muodostamia perusjoukon osajoukkoja, tulisivat olla nekin yksikäsitteisesti määritettyjä. Alkeistapaus tulee aina joko kuulua tapahtumaan tai olla siihen kuulumatta, selkeästi. Tapahtuman suhteellinen frekvenssi on todennäköisyyden mitta, jota voidaan tarkentaa kasvattamalla satunnaisilmiöstä saatua otoksen kokoa. Tässä on lyhyesti tilastollisen todennäköisyystulkinnan ydin.


title: Tilastollinen todennäköisyystulkinta

text: Edellä kerrottu määritelmä voidaan pukea yksinkertaiseen matemaattiseen muotoon. Tutkitaan aluksi satunnaisilmiötä empiirisesti ja merkitään sen käyttäytyminen tilastoksi. Merkitään formula_1:lla tapahtuman formula_2 toteutuneiden alkeistapauksien lukumäärää ja formula_3:lla kaikkien alkeistapauksien lukumäärää. Näiden suhde on todennäköisyyden estimaatti eli likiarvoinen mitta:


title: Tilastollinen todennäköisyystulkinta

text: Tulkinnan mukaisesti selvästi odotetaan, että kun satunnaisilmiöstä saatujen alkeistapausten lukumäärä kasvaa, tarkentuu aiempi suhteellisen frekvenssin approksimaatio sen paremmaksi approksimaatioksi. Väitetäänkin, että alkeistapausten määrää jatkuvasti kasvatettaessa approksimaatiot tarkentuvat loputtomasti ja lähestyvät todennäköisyyden tarkkaa arvoa:


title: Tilastollinen todennäköisyystulkinta

text: Viimeistä ajatusta käsitellään suurten lukujen laissa, jossa toistojen kasvattaminen tarkentaa approksimaatiota. Todennäköisyyden arvoa, joka saadaan toistojen lukumäärän lisäämisellä, kutsutaan toisinaan empiiriseksi todennäköisyydeksi.


title: Tilastollinen todennäköisyystulkinta

text: Määritelmä on vain tilastollinen idea, jolla ei ole matemaattista pohjaa. Tämä ei ole todennäköisyyden matemaattinen perustelu tai määritelmä, vaan lähinnä filosofinen ja ihmisen käytännön tarpeita palveleva ajatusmalli. Edes raja-arvo ei ole matemaattisesti pätevällä tavalla määritelty ja äärettömän otoksen ottaminen satunnaisilmiöstä on mahdoton tehtävä. Toisaalta, jos satunnaisilmiö ei käyttäydy hyvin, mitään yksittäistä lukuarvoa ei voida liittää raja-arvoon. Empiiristä todennäköisyyttä ei voida myöskään määrittää sellaisesta satunnaisilmiöstä, josta ei ole tehty havaintoja.


title: Tilastollinen todennäköisyystulkinta

text: Jakob Bernoulli perusteli approksimaatioiden käyttöä ajatuksellaan, että riittävän suuri otos tapasi "moraalisen varmuuden", vaikka absoluuttista varmuutta ei voidakkaan saavuttaa. Hänen rajansa moraaliselle varmuudelle oli se, että asiaintila toteutui 999 kertaa 1000 yrityksestä.


title: Tilastollinen todennäköisyystulkinta

text: Eräät eivät pidä tilastollista todennäköisyyttä todellisena todennäköisyytenä ollenkaan, vaan tilastollisesti stabiilisti käyttäytyvän suhteellisen frekvenssin ominaisuutena.


title: Hugo Rosenlew

text: Hugo Rosenlew (3. tammikuuta 1862 Pori – 14. elokuuta 1915 Pori) oli suomalainen liikemies, joka toimi vuodesta 1907 lähtien W. Rosenlew & Co. Ab:n toimitusjohtajana.


title: Hugo Rosenlew

text: Hän syntyi Porissa teollisuusmies Wilhelm Rosenlewin ja tämän puolison Emma Carolina Rosenlewin toisena lapsena. Ylioppilaaksi valmistumisensa jälkeen Rosenlew matkusti ulkomaille opiskellakseen liikealaa. Hän työskenteli myös Englannissa ja Saksassa sekä opiskeli myöhemmin kieliä Ranskassa ja Sveitsissä. Vuonna 1884 Rosenlew palasi Poriin ja sai työpaikan isänsä yrityksestä. Wilhelm Rosenlewin kuolinvuonna 1892 hänestä tehtiin Rosenlewin konttoripäällikkö. Yhtiön johtajana Hugo Rosenlew toimi vuodesta 1899 lähtien ja 1907 hänestä tehtiin koko konsernin toimitusjohtaja.


title: Hugo Rosenlew

text: Rosenlewin oli myös Ruotsin, Espanjan ja Englannin varakonsuli sekä Porin kaupunginvaltuuston puheenjohtajana. Vuonna 1895 valmistui Porin keskustaan niin sanottu Junneliuksen palatsi, jonka Rosenlew ja apteekkari Robert Junnelius rakennuttivat perheidensä yksityisasunnoiksi. Nykyään rakennus toimii Porin kaupungintalona.


title: Hugo Rosenlew

text: Hugo Rosenlewin lapsista tunnettu on runoilija Hjördis Rosenlew.


title: Stein Rokkan

text: Georg Stein Rokkan (4. heinäkuuta 1921 Vågan, Nordland, Norja – 21. heinäkuuta 1979 Bergen, Norja) oli norjalainen yhteiskuntatieteilijä, joka toimi Bergenin yliopiston poliittisen sosiologian professorina vuodesta 1966. Hänen tunnetuin teoksensa on "Party Systems and Voter Alignments" vuodelta 1967, jonka hän on kirjoittanut Seymour M. Lipsetin kanssa.


title: Stein Rokkan

text: Stein Rokkan syntyi Lofooteilla, jossa hänen isänsä Georg Rokkan (1889–1959) toimi koulunopettajana, paikallislehden toimittajana, palokuntalaisena sekä esperanton ja muiden kielten yksityisopettajana. Vuonna 1939 Stein Rokkan aloitti norjan ja ranskan kielten opiskelun Oslon yliopistossa. Suoritettuaan tutkinnon hän kiinnostui filosofi Arne Næssin vaikutuksesta poliittisesta filosofiasta, jota hän ryhtyi toisen maailmansodan vuosina opiskelemaan ja elätti samalla itsensä työskentelemällä yliopiston kirjastossa. Välillä hän joutui piileskelemään natsimiehittäjiltä kotiseudullaan Lofooteilla, mutta vuonna 1948 hän väitteli tohtoriksi aiheenaan valistusajan filosofi David Hume.


title: Stein Rokkan

text: 1940- ja 1950-lukujen vaihteesta alkaen Rokkan jatkoi opintojaan Columbian yliopistossa New Yorkissa ja London School of Economicsissa. Vuonna 1958 hänet nimitettiin Bergenin yliopiston Chr. Michelsens -instituutin johtajaksi ja vuonna 1966 professoriksi, jota tehtävää hän hoiti kuolemaansa 1979 saakka.


title: Stein Rokkan

text: Rokkan toimi vierailevana professorina Yalen yliopistossa 1963, 1969–1970 ja 1973, London School of Economicsissa 1956 ja 1973, Stanfordin yliopistossa 1959–1960, 1967 ja 1970, Manchesterin yliopistossa Englannissa 1964, Geneven yliopistossa 1973–1974 ja Pariisin Institut d’études politiques -oppilaitoksessa (IEP Paris) 1976–1977.


title: Stein Rokkan

text: Vuosina 1970–1973 Rokkan toimi International Political Science Associationin (IPSA) presidenttinä, vuosina 1973–1977 Unescon alaisen International Social Science Councilin (ISSC) presidenttinä, vuosina 1966–1970 International Sociological Associationin varapresidenttinä sekä vuosina 1970–1976 puheenjohtajana European Consortium for Political Research -järjestössä (ECPR), jota hän oli mukana perustamassa.


title: Stein Rokkan

text: Bergenin yliopisto, ISSC ja ECPR ovat jakaneet vuodesta 1981 hänen mukaansa nimettyä palkintoa The Stein Rokkan Prize for Comparative Social Science Research. Bergenin yliopiston yhteiskuntatieteellisen tutkimusseuran UNIFOB AS:n yksi osasto on saanut Rokkanin mukaan nimen Rokkansenteret.


title: Palestro-luokka (hävittäjä)

text: Palestro-luokka oli Italian laivaston toisessa maailmansodassa palvellut neljän aluksen muodostama hävittäjäluokka.


title: Lermoos

text: Lermoos on kunta Itävallan Tirolissa Reutten piirissä. Se koostuu kahdesta osasta, joiden nimet ovat Unterdorf ja Oberdorf ("Ylikylä" ja "Alakyä"). Lermoos on tunnettu sen hiihto- ja lumilautailumahdollisuuksista. Kunnassa onkin paljon hotelleja. Lermoos sijaitsee lähellä Saksan korkeinta vuorta, Zugspitzea.


Lermoos


title: Sirtori-luokka

text: Sirtori-luokka oli Italian laivaston toisessa maailmansodassa palvellut neljän aluksen muodostama hävittäjäluokka.


title: Pavel Jenyš

text: Pavel Jenyš (s. 2. huhtikuuta 1996) on tšekkiläinen jääkiekkoilija, joka pelaa NHL-joukkue Minnesota Wildin organisaatiossa. Hän on Minnesotan seitsemännen kierroksen varaus .


title: Pavel Jenyš

text: Jenyš teki debyyttinsä ammattilaistasolla Tšekin Extraligassa pelaavassa HC Kometa Brnossa kaudella 2013–2014. Tultuaan Minnesota Wildin varaamaksi, hän siirtyi Pohjois-Amerikkaan takaisin junioritasolle OHL-joukkue Sudbury Wolvesiin.


title: Pavel Jenyš

text: 5. toukokuuta 2015 Jenyš siirtyi kolmivuotisella tulokassopimuksella Minnesota Wildin organisaatioon.


title: Jordan Subban

text: Jordan Subban (s. 3. maaliskuuta 1995) on kanadalainen jääkiekkoilija, joka pelaa Toronto Maple Leafsin organisaatiossa. Hän on Vancouver Canucksin neljännen kierroksen varaus . Jordan on yksi kolmesta Subbanin veljestä, jotka on varattu NHL:ään. Hänen veljistään Malcolm pelaa Vegas Golden Knightsissa ja P.K. Nashville Predatorsissa.


title: Jordan Subban

text: 14. toukokuuta 2015 Vancouver Canucks kiinnitti Subbanin kolmen vuoden tulokassopimuksella 14. toukokuuta 2015.


title: Jordan Schmaltz

text: Jordan Schmaltz (s. 8. lokakuuta 1993) on yhdysvaltalainen jääkiekkoilija, joka pelaa St. Louis Bluesin organisaatiossa. Hänet varattiin numerolla 25 .


title: Jordan Schmaltz

text: 28. toukokuuta 2015 Schmaltz siirtyi kolmen vuoden sopimuksella St. Louis Bluesiin.


title: FK Metalurh Zaporižžja

text: FK Metalurh Zaporižžja (ukrainaksi:Футбо́льний клуб «Металу́рг» Запорі́жжя) on ukrainalainen jalkapallojoukkue Zaporižžjasta, joka pelaa maan korkeimmalla sarjatasolla Ukrainan valioliigassa.


title: Okko Järvi

text: Okko Johannes Järvi (s. 12. tammikuuta 1996 Vantaa) on suomalainen koripalloilija. Heittävänä takamiehenä pelaava Järvi on Tapiolan Hongan kasvatti. Salon Vilppaassa hän saavutti SM-hopeaa vuonna 2017.


title: Okko Järvi

text: Järvi on espoolaisen Tapiolan Hongan kasvatti. Vuosina 2010–2012 hän pelasi B-poikien SM-sarjaa voittaen ensimmäisellä kaudellaan ikäluokan Suomen mestaruuden ja jälkimmäisellä kaudellaan SM-pronssia. Hongan A-juniorijoukkueessa hän pelasi vuodet 2012–2015. Kaudella 2012–2013 Järvi voitti Hongan mukana tämänkin ikäluokan Suomen mestaruuden. Hän esiintyi myös yhden ottelun verran miesten Hongan I-divisioonajoukkueessa ja Suomen cupissa. Seuraavalla kaudella Honka jäi mitalitta, mutta henkilökohtaisesti Järvi pelasi erinomaisen kauden: hän voitti sarjan korikuninkuuden tehtyään kaikki ottelut huomioiden 25,1 pistettä per ottelu. Hän oli myös sarjan tarkin vapaaheittäjä ja toiseksi tarkin kahden pisteen korien heittäjä. Järven hyvät otteet toivat hänelle mahdollisuuden pelata myös seuran miesten edustusjoukkueessa Korisliigassa. Hongan edustusjoukkue ei selviytynyt kaudella 2013–2014 pudotuspeleihin. Järvi esiintyi Korisliigassa 19 ottelussa pelaten hieman alle kolme minuuttia ottelua kohden 0,6 pisteen keskiarvolla.


title: Okko Järvi

text: Kausi 2014–2015 oli Järven läpilyöntikausi Korisliigassa. Hän pelasi Hongassa kaikki 40 runkosarjaottelua, niistä 32 kertaa avausviisikossa. Honka karsiutui jälleen pudotuspeleistä, mutta Järven keskimääräinen peliaika kasvoi noin 25,5 minuuttiin. Tilastokeskiarvoikseen hän teki runkosarjassa 6,9 pistettä ja 2,3 levypalloa ottelua kohden. Miesten pelien ohella Järvi pelasi myös neljä ottelua A-poikien SM-sarjassa kovalla 26,5 pisteen keskiarvolla.


title: Okko Järvi

text: Kesällä 2015 Järvi suoritti varusmiespalveluksensa Urheilukoulussa Helsingissä. Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa. Kesäkuussa Järvi siirtyi Korisliigassa pelanneeseen Salon Vilppaaseen 1+1-vuotisella sopimuksella.


title: Okko Järvi

text: Toukokuussa 2016 Järvi teki Vilppaan kanssa yksivuotisen jatkosopimuksen. Vuonna 2017 hän saavutti Vilppaassa SM-hopeaa.


title: Okko Järvi

text: Kesäkuussa 2017 Järvi siirtyi Korisliigaan nousseeseen Espoo Unitediin kaksivuotisella sopimuksella.


title: Okko Järvi

text: Järvi pelasi B- ja A-nuorten sekä alle 20-vuotiaiden maajoukkueissa. Hänet valittiin Suomen alle 20-vuotiaiden kisajoukkueeseen vuoden 2016 EM-kotikisoihin.


title: Okko Järvi

text: Järvi nimettiin Suomen maajoukkuerinkiin vuosiksi 2017–2019.


title: Okko Järvi

text: Järvi pelasi Hongassa lähinnä pienenä laitahyökkääjänä ja Vilppaassa heittävänä takamiehenä. Valmentaja Mikko Tupamäki luonnehti Järveä melko vahvaksi pelaajaksi, joka hyötyy voimakkuudestaan puolustuspään kaksinkamppailuissa.


title: Anton Blidh

text: Anton Blidh (s. 14. maaliskuuta 1995) on ruotsalainen jääkiekkoilija, joka pelaa Boston Bruinsin organisaatiossa. Hän on Bostonin kuudennen kierroksen varaus .


title: Anton Blidh

text: Blidh debytoi ammattilaistasolla SHL:ssä Frölunda HC:n paidassa kaudella 2013–2014.


title: Anton Blidh

text: 29. toukokuuta 2015 Blidh siirtyi kolmen vuoden mittaisella tulokassopimuksella Boston Bruinsiin.


title: Antiikin kreikkalainen keittiö

text: Antiikin kreikkalainen ruoka oli yleensä yksinkertaista, mikä oli seurausta alueen karuista maanviljelyolosuhteista. Kreikkalaisen keittiön keskeisimpiä ruoka-aineita olivat viljat, kasvikset, oliiviöljy ja viini.


title: Antiikin kreikkalainen keittiö

text: Ruoat ja ruokatavat vaihtelivat luonnollisesti alueittain, eri aikoina sekä vaurauden mukaan. Köyhien ruoka oli luonnollisesti yksinkertaisempaa, kun taas rikkaammat saattoivat syödä hyvin ja jopa ylellisesti. Maanviljely oli aina epävarmaa ja vaati paljon työtä. Ainoastaan kaikkein rikkaimpien ei koskaan tarvinnut työskennellä ruokansa eteen. Klassisen ajan ateenalaisten ruokavalio oli suhteellisen yksinkertainen; spartalaisten ruoka kuvataan erityisen karuksi; kun taas esimerkiksi Vähän-Aasian, Suur-Kreikan ja Sisilian kreikkalaiskaupungeissa ja erityisesti hellenistisenä aikana ruokailuja kuvataan usein hyvin ylellisiksi. Monet ruoka-aineet, kuten viljat, oliiviöljy ja viini, olivat merkittäviä kauppatavaroita.


title: Antiikin kreikkalainen keittiö

text: Tiedot antiikin kreikkalaisesta ruokakulttuurista, ruoista ja ruokailuun liittyvistä tavoista ovat peräisin pääosin kirjallisista lähteistä, kuten esimerkiksi Aristofaneen komedioista ja Athenaioksen teoksesta "Deipnosofistai"; sekä taideteoksista, kuten erilaisten saviastioiden koristemaalauksista.


title: Antiikin kreikkalainen keittiö

text: Antiikin kreikkalaisen ruokavalion perusruokaa oli leipä ja muut viljatuotteet. Homeros jopa käytti ihmisistä ilmaisua ”viljansyöjät”. Perusviljat olivat ohra ja (emmer)vehnä. Niitä käytettiin keittoihin, muhennoksiin ja puuroihin. Leipää syötiin yleensä jokaisella aterialla. Leivät olivat yleensä joko pyöreitä ohra- ("maza") tai vehnäkakkuja ("artos"). Leipä saattoi olla myös mm. jonkinlainen maitoon leivottu rieska. Ohraleipä oli köyhemmän väestön ruokaa ja usein huonolaatuista. Parempi vehnä tuotiin yleensä ulkomailta. Siksi se oli kalliimpaa ja tuli osaksi ruokavaliota vasta myöhemmin. Solonin lakien mukaan vehnäleipää sai alun perin syödä vain juhlapäivinä.


title: Antiikin kreikkalainen keittiö

text: Joissakin taloissa oli oma leivinuuni, jolloin leipä voitiin tehdä itse. 400-luvulta lähtien leipä ostettiin kaupungeissa usein leipomoista.


title: Antiikin kreikkalainen keittiö

text: Kreikkalaiset söivät paljon muun muassa papuja, virnoja, sipuleita, valkosipulia, retiisejä ja oliiveja. Vihannekset olivat suhteellisen harvinaisia; niistä tunnettiin muun muassa kurkku, salaatti ja selleri. Erityisesti pavut olivat merkittävä proteiinin lähde ja ne syötiin usein muhennoksena ("etnos"). Oliiveista tehtiin yleensä öljyä, mikä oli kreikkalaisten merkittävin rasvojen lähde, mutta niitä syötiin myös sellaisenaan. Viinirypäleet käytettiin yleensä viininvalmistukseen, mutta myös esimerkiksi rusinoina. Hedelmistä antiikin kreikkalaiset tunsivat vain omenan, granaattiomenan, päärynän ja viikunan, mutta eivät esimerkiksi sitrushedelmiä. Hedelmiä kuivattiin talveksi.


title: Antiikin kreikkalainen keittiö

text:
Kreikkalaiset söivät paljon kalaa, jota oli enemmän ja helpommin saatavilla kuin lihaa. Kala oli kuitenkin usein kallista ja jopa suoranainen ylellisyystuote. Halvempia kaloja olivat muun muassa sardiinit, anjovis ja kilohaili, arvostetumpia ja kalliimpia muun muassa tonnikala sekä meribassit ja mullot. Kalliilla kala-aterioilla saatettiin osoittaa varallisuutta muille. Erityisen arvostettua oli ankerias, maineikkainta erityisesti Kopaisjärvestä pyydystetty ankerias. Kreikkalaiset pitivät myös simpukoista ja muista nilviäisistä, ravuista sekä mustekaloista. Kalaa syötiin myös suolakalana ("tarikhos") joko suolaveteen säilöttynä tai savustettuna. Merenelävien syönti oli helpompaa kuin lihan syönti myös siksi, ettei niitä yleensä (tonnikalaa lukuun ottamatta) tarvinnut uhrata ennen syömistä.
Eräs tunnettu tonnikalaruokalaji valmistettiin niin, että mieluiten Byzantionin vesistä pyydetty tonnikala maustettiin meiramilla, käärittiin viikunanlehtiin ja paistettiin ylälämmössä.


title: Antiikin kreikkalainen keittiö

text: Antiikin Kreikassa lihaa oli saatavilla vähän ja se oli kallista, koska alueella oli vain vähän hyvää laidunmaata. Vuohia ja lampaita oli aina enemmän kuin nautakarjaa. Myös sianliha oli suosittua. Kreikkalaiset söivät myös metsästettyä lihaa (mm. villisika, kauris, jänis) sekä kaikentyyppisiä lintuja, kana- ja sorsalintujen lisäksi muun muassa kyyhkysiä, joutsenia ja pikkulintuja.


title: Antiikin kreikkalainen keittiö

text: Lihaa syötiin yleensä vähän, arvioiden mukaan yleensä vain noin 1–2 kiloa vuodessa per henki. Liha syötiin aina uhrattuna uhritoimituksessa joko uskonnollisen juhlan yhteydessä tai ennen pitoja. Lähes kaikkiin uskonnollisiin juhliin kuului uhritoimitus ja juhla-ateria. Homeroksen "Iliaassa" kreikkalaiset sotasankarit kuvataan syömässä lähes pelkästään lihaa loppumattomissa pidoissa. Lähemmässä tarkastelussa lihansyönti liittyy kuitenkin myös siinä yleensä aina uskonnolliseen tilaisuuteen.


title: Antiikin kreikkalainen keittiö

text: Spartalainen keittiö tunnettiin erityisesti mustasta keitosta. Se oli eräänlainen muhennos, jonka ainekset olivat sianliha, veri, etikka ja suola.


title: Antiikin kreikkalainen keittiö

text: Kreikkalaiset söivät eri lintujen munia ja pitivät muun muassa kanoja ja kyyhkysiä munia saadakseen. Maidosta, joka oli yleensä vuohen- tai lampaanmaitoa, tehtiin useimmiten juustoa. "Odysseiassa" kuvataan juustonvalmistusta menetelmällä, joka muistuttaa nykyistä fetajuuston valmistusta.


title: Antiikin kreikkalainen keittiö

text: Kreikkalaiset eivät tunteneet sokeria. Makeutta saatiin hunajasta ja hedelmistä. Jälkiruokana ("tragēma") syötiin esimerkiksi tuoreita tai kuivattuja hedelmiä, erityisesti viikunoita; sekä pähkinöitä, rusinoita tai hunajaleivonnaisia.


title: Antiikin kreikkalainen keittiö

text:
Yleisin juoma oli luonnollisesti vesi. Sitä saatiin muun muassa kaivoista ja lähteistä, mutta varsinkin kaupungeissa se oli joskus huonolaatuista ja jopa levitti kulkutauteja. Siksi sitä käytettiin usein mieluummin viinin laimentamiseen, jolloin myös ainakin osa bakteereista kuoli.
Kreikkalaiset joivat myös muun muassa hunajavettä sekä jonkin verran maitoa, useimmiten vuohenmaitoa. Juomana maitoa käytettiin yleensä kuitenkin lähinnä lääkkeeksi.


title: Antiikin kreikkalainen keittiö

text: Viini oli antiikin kreikkalaisen juomakulttuurin merkittävin juoma ja keskeinen osa koko kreikkalaista kulttuuria. Sillä oli sekä yhteisöllisiä, uskonnollisia että lääkinnällisiä käyttötarkoituksia, ja se oli merkittävä kauppatavara.


title: Antiikin kreikkalainen keittiö

text: Antiikin kreikkalaiset viinit olivat nykyisiä viinejä makeampia ja vahvempia. Eri alueilla tuotettiin erilaisia viinejä, ja runoilijat ylistivät niitä runoissaan. Viini nautittiin lähes aina sekoitettuna eli vedellä laimennettuna. Sekoitussuhde oli yleensä yksi osa viiniä kolmeen osaan vettä. Viiniin lisättiin usein mausteita. Viinin nauttiminen oli keskeinen osa pitoja eli "symposioneja".


title: Antiikin kreikkalainen keittiö

text: Kykeon oli eräänlainen ruoan ja juoman välimuoto. Siitä oli olemassa erilaisia versioita. Yksi oli tehty ohraryyneistä ja vedestä, ja sen mausteena oli yrttejä, kuten minttua tai timjamia. Toisessa versiossa oli muun muassa viiniä, ohraa ja juustoraastetta.


title: Antiikin kreikkalainen keittiö

text:
Ruoanlaitosta huolehtivat aiemmin yleensä naiset ja orjat. 300-luvulta eaa. alkaen yleistyi erillinen kokin ammatti. Yleensä ruoka keitettiin tai tehtiin muhennokseksi. Öljyssä paistaminen yleistyi 400-luvulta eaa. lähtien. Maustamiseen käytettiin erilaisia yrttejä sekä muun muassa valkosipulia.
Kreikkalaisilla oli päivässä kolme tai neljä ateriaa. Varhaisimpina aikoina niiden nimet olivat "akratisma" (aamiainen), "ariston" (keskipäivän ateria), "hesperisma" (alkuillan ateria) ja "deipnon" (myöhempi päivällinen). Aterioista "hesperisma" saattoi jäädä pois. Myöhemmin aterioiden nimet olivat "akratisma" (aamiainen), "deipnon" (keskipäivän ateria), "dorpestos" (alkuillan ateria) ja "epidorpis" (myöhempi päivällinen). Athenaioksen mukaan nimitykset vaihtelivat ja periaatteessa keskipäivän ateriaan saatettiin viitata millä tahansa nimistä "ariston", "deipnon" ja "epidorpis", ja illan ateriaan puolestaan sanoilla "dorpestos" ja "hesperisma".


title: Antiikin kreikkalainen keittiö

text: Aamiainen ("akratisma") syötiin kotona. Se koostui yleensä aina sekoittamattomaan (laimentamattomaan) viiniin kastetusta leivästä sekä joskus esimerkiksi viikunoista ja oliiveista. Lounas ("ariston") oli kevyt lämmin ateria. Päivällinen ("deipnon") oli suurempi ateria, joka koostui alkuruoasta ("sitos") ja pääruoasta ("opson").


title: Antiikin kreikkalainen keittiö

text: Klassisen ajan Ateena tunnetaan muun muassa pitokulttuuristaan. Pidoissa ("symposion") aterioitiin pieluksilla varustetuilla vuoteilla maaten. Vielä "Iliaassa" sankarit kuvataan kuitenkin istumassa aterioillaan, ja tapa maata vuoteilla esiintyy ensimmäisen kerran "Odysseiassa". Ateenalaisten pidoissa ei harrastettu erityisiä ylellisyyksiä tai ylensyöntiä. Muun muassa Spartassa ruokailtiin karuilla yhteisaterioilla ("syssitia"). Hellenistisen kauden pidot kuvataan ylellisemmiksi.


title: Antiikin kreikkalainen keittiö

text: Syöminen tapahtui yleensä sormin. Leikkaamiseen käytettiin veistä ja keittoruokien syömiseen lusikkaa. Haarukkaa ei tunnettu. Astiastoon kuului lautasia, mutta myös leipä saattoi toimia lautasena.


title: Antiikin kreikkalainen keittiö

text: Jotkut kreikkalaiset noudattivat kasvisruokavaliota esimerkiksi filosofisista tai uskonnollisista syistä. Ihmisten esitettiin usein olleen varhaishistorian ”kulta-ajalla” kasvissyöjiä. Erityisesti pythagoralaiset tunnettiin kasvissyöjinä. He eivät saaneet surmata saati syödä eläimiä. Toisaalta pythagoralaisilta myös muun muassa papujen syönti oli kiellettyä. Diogenes Laertioksen mukaan Pythagoraan perusteluna kasvissyönnille oli se, että sekä ihmiset että eläimet ovat osallisia sielusta; toisaalta hän mahdollisesti halusi totuttaa ihmisiä yksinkertaiseen elämään, mikä johti sekä ruumiin että sielun terveyteen. Pythagoraan kuvataan eläneen itse lähinnä leivällä, hunajalla ja kasviksilla, sekä syöneen joskus mereneläviä.


title: Antiikin kreikkalainen keittiö

text: Plutarkhos vastusti lihansyöntiä teoksessaan "Lihansyönnistä" ("Peri sarkofagias"). Se on antiikin varhaisin säilynyt teos, jossa kasvissyönnille esitetään rationaalisia filosofisia perusteluja. Plutarkhos esitti kasvissyönnin sekä moraalisesti että terveyden kannalta parempana.


title: Antiikin kreikkalainen keittiö

text: Kreikkalaisten urheilijoiden kerrotaan harjoituttaneen ruumistaan alun perin kuivatuilla viikunoilla, pehmeillä juustoilla ja vehnällä, ja vasta myöhemmin liharuokavaliolla. Claudius Aelianuksen mukaan ensimmäinen tiukkaa ruokavaliota noudattanut urheilija olisi ollut Ikkos Taraslainen (Tarentumilainen), joka voitti viisiottelussa Olympian kisoissa noin vuonna 444 eaa. Ikkoksen yksinkertaisesta ruokavaliosta tuli suorastaan sanonta. Kuitenkin jo Milon Krotonilaisen, joka oli olympiadien 62–66 (532–516 eaa.) painimestari, kerrotaan syöneen tarkoituksellisesti suuria määriä lihaa ja leipää, ja juoneen paljon viiniä.


title: Antiikin kreikkalainen keittiö

text: Kreikkalaisessa uskonnollisessa ajattelussa vilja ja leipä kytkeytyivät Demeteriin ja viini Dionysokseen. Demeterin katsottiin antaneen maanviljelyn ja viljat ihmiskunnalle. Kreikkalaisessa mytologiassa hän käski Triptolemosta kylvämään kaikkialle viljaa. Tätä muisteltiin Eleusiin mysteerikultissa.


title: Antiikin kreikkalainen keittiö

text: Kreikkalaiset halusivat ruoillaan ja ruokatavoillaan erottautua barbaareista. Liiallinen ylellisyys ja ylensyönti nähtiin barbaarisena, samoin kuin vedellä laimentamattoman viinin nauttiminen. Kreikkalaiset sen sijaan korostivat ruokatavoissaan kohtuullisuutta ja yksinkertaisuutta.


title: Antiikin kreikkalainen keittiö

text: Antiikista ei ole säilynyt yhtään kreikankielistä varsinaista keittokirjaa. Tällaisia kuitenkin tunnettiin viimeistään 300-luvulla eaa. Keitto- tai muiden ruokakirjojen kirjoittajina tunnetaan nimiltä Mithaikos, joka kirjoitti sisilialaista keittotaitoa käsitelleen teoksen, sekä viinikauppias Sarambos ja sokerileipuri Thearion. Aihetta sivutaan monissa teoksissa. Arkhestratos Gelalaisen teos "Hedypatheia" käsitteli erityisesti kaloja ja niiden valmistusta. Athenaioksen "Deipnosofistai" on laaja pitokulttuuria ja monia muita aiheita sivuava teos, joka sisältää paljon lainauksia ja muun muassa kuvauksia aterioista ja ruokalajeista. Galenos kirjoitti ruoasta lääketieteelliseltä kannalta.


title: Jaguar XF

text: Jaguar XF on Jaguarin vuonna 2007 Frankfurtin autonäyttelyssä esittelemä edustusluokan automalli. Sen edeltäjä oli Jaguar S-Type. Jaguar oli esitellyt C-XF-konseptimallin Detroitissa tammikuussa 2007. Tuotantomallisen XF:n muodot ovat hieman konseptimallia hillitymmät. Auton myynti aloitettiin Euroopassa keväällä 2008 ja sitä markkinoidaan sloganilla "Sporting Luxury".


title: Jaguar XF

text: Aikaisempien tietojen mukaan malli olisi esitelty vasta vuonna 2008, mutta marraskuussa 2006 julkistettiin tieto, että koodinimi X250:n sijaan XF-niminen seuraaja esitellään jo syksyllä 2007. Hieman erikoisesti muotoiltu S-Type ei ole ollut odotettu myyntimenestys ja seuraaja onkin modernimmin muotoiltu. Valmistajan ilmoituksen mukaan XF kuuluu ns. Sports saloon -luokkaan ja se on luonteeltaan erityyppinen auto kuin S-Type. Autossa on samoja muotoja muun muassa RD6- ja R-Coupe-konseptiautojen kanssa sekä nykyisen Jaguar XK Mk II:n kanssa. Akseliväli on sama 2909 mm kuin S-Typessäkin.


title: Jaguar XF

text: Auto on kehitetty Coventryssä sijaitsevassa Jaguarin Product Development Centressä ja itse tuotanto tulee tapahtumaan Advanced Manufacturing Centressä, Birminghamissa. Auton Fuore Designin suunnittelema, V10-moottoria käyttävä konseptimalli esiteltiin vuonna 2003.


title: Jaguar XF

text: Vuonna 2011 XF sai faceliftin, jossa ajovalojen muotoilu muuttui lähemmäksi konseptimallia. Vuonna 2012 mallisto täydentyi farmari-mallilla.


title: Jaguar XF

text: XF -mallia rekisteröitiin Suomessa seuraavasti:


title: Jaguar XF

text: Moottorit ovat tyypiltään 4-, 6- ja 8-sylinterisiä. S-Typessä käytetty 4,2-litrainen V8 kasvoi iskutilavuudeltaan 5 litraan. 6-8-portaista automaattivaihteistoa ohjataan uuden JaguarDrive-järjestelmän avulla.Iso-Britanniassa mallia myydään Luxury-, Premium Luxury-, Portfolio- ja SV8-varustetasoilla. Luxury-varustelu on vakiona V6-moottorilla varustetuissa malleissa. 4,2-litraisessa on vakiona Premium Luxury. SV8-varustelu on lisävarusteena V8-moottorin kanssa.


title: Daniel Walcott

text: Daniel Walcott (s. 19. helmikuuta 1994) on kanadalainen jääkiekkoilija, joka pelaa New York Rangersin organisaatiossa. Hän on Rangersin viidennen kierroksen varaus .


title: Daniel Walcott

text: Kaudella 2014–2015 Walcott pelasi QMJHL:ssä Blainville-Boisbriand Armada. Hänet valittiin kauden päätteeksi liigan tähdistökentälliseen.


title: Daniel Walcott

text: 1. kesäkuuta 2015 Walcott kaupattiin New York Rangersista Tampa Bay Lightningiin vaihdossa seitsemännen kierroksen varausvuoroon . Walcott viimeisteli toisella kaudellaan QMJHL:ssä 41 pistettä 54 pelissä. Kauden lopussa hän pelasi vielä yhden ottelun AHL:ssä Rangersin farmijoukkue Hartford Wolf Packissa.


title: Lentopallo Euroopan kisoissa 2015

text: Euroopan kisojen 2015 miesten lentopallo järjestettiin Bakı Kristal Zalıssa Bakussa 14.–28.6.2015. Naisten turnaus pelattiin 13.-27.6.2015. Kisoissa pelattiin myös miesten ja naisten rantalentopallo -turnaukset.


title: Lentopallo Euroopan kisoissa 2015

text: Lähde: Baku2015.com


title: Curaçaon jalkapallomaajoukkue

text: Curaçaon jalkapallomaajoukkue edustaa Karibialla sijaitsevaa, Alankomaiden alaista Curaçaon saarta kansainvälisessä jalkapallossa. Se toimii Curaçaon jalkapalloliiton alaisuudessa.


title: Curaçaon jalkapallomaajoukkue

text: Curaçaon jalkapallomaajoukkue korvasi vuonna 2011 Alankomaiden Antillien jalkapallomaajoukkueen ja otti sen paikan FIFA-rankingissä. Se on ilmoittanut tavoitteekseen MM-paikan ja sen päävalmentajana toimi entinen suurpelaaja Patrick Kluivert, joka oli vuonna 2014 Alankomaiden apuvalmentajana voittamassa MM-pronssia.


title: Curaçaon jalkapallomaajoukkue

text: Maa osallistuu joka vuosi järjestettävään ABCS-turnaukseen, johon osallistuvat sen lisäksi Aruba, Bonaire ja Suriname.


title: Li Mei

text: Li Mei on fiktiivinen hahmo Mortal Kombat -pelisarjassa. Hahmo esiintyi ensimmäisen kerran -pelissä ja myöhemmin hahmo esiintyi ja -peleissä.


title: Li Mei

text: Li Mei teki myös cameo-roolin Vuoden 2011 Mortal Kombat -pelissä ja Mortal Kombat X -pelissä.


title: Paras käsikirjoitus draamasarjassa (Primetime Emmy)

text: Primetime Emmy parhaasta käsikirjoituksesta draamasarjassa on Academy of Television Arts & Sciences -järjestön vuosittain jakama palkinto Primetime Emmy -palkintogaalassa.


text: Alla listattuna vuosittaiset voittajat ja muut ehdokkaat.


title: Moira Walley-Beckett

text: Moira Walley-Beckett on kanadalainen näyttelijä, käsikirjoittaja ja tuottaja. Hänet tunnetaan parhaiten televisiosarja "Breaking Badin" käsikirjoittajana, josta Walley-Beckett voitti Primetime Emmy -palkinnon parhaasta käsikirjoituksesta draamasarjassa vuonna 2014 jaksosta ”Ozymandias”.


title: Sokkokuoriainen

text: Sokkokuoriainen ("Claviger testaceus") on n. 2 mm pitkä, kellertävä, sokea muurahaisvieras, joka elää keltiäisen pesissä. Sokkokuoriaisen takaruumiin tyveen aukeavista rauhasista erittyy eritettä, jota muurahaiset nuolevat, eivät juuri ravintoa saadakseen vaan nautintosyistä. Muurahaiset syöttävät sokkokuoriaista. Lounais-Suomessa sokkokuoriainen on yleisehkö.


title: Olli Lehtinen (nyrkkeilijä)

text: Olli Lehtinen (27. toukokuuta 1915 Helsinki – 28. syyskuuta 1992) oli suomalainen nyrkkeilijä.


title: Olli Lehtinen (nyrkkeilijä)

text: Lehtinen aloitti nyrkkeilemisen Helsingin Työväen Nyrkkeilijöissä ja saavutti 19-vuotiaana ensimmäisen TUL:n mestaruutensa kärpässarjassa eli sarjassa alle 50,8 kg. Vuonna 1936 hän uudisti mestaruutensa, mutta muutti sitten liittoa siirtyen Helsingin Voimailijoihin. Suomen Nyrkkeilyliiton (SNL) edustajana Lehtinen oli useita vuosia ykkösnimi saavuttaen lukuisia maaotteluvoittoja ja voitti Suomen mestaruuden vuosina 1937-1941.


title: Olli Lehtinen (nyrkkeilijä)

text: Euroopan mestaruuskilpailuihin hän osallistui vuosina 1937 ja 1939. Vuonna 1937 hän kärsi tappion Berliinin olympialaisten hopeamitalistille ja näiden EM-kisojen tulevalle pronssimitalistille Italian Gavino Mattalle ja 1939 pronssiottelussa tappion Italian Guido Nardeccialle. Vuonna 1938 ja 1939 Lehtinen valittiin Euroopan joukkueen edustajaksi, joka nyrkkeili Yhdysvaltoja vastaan. Huhtikuun lopulla 1938 karsinnoissa Berliinissä Lehtinen voitti Unkarin Sandor Podanyn ja pääsi näin Euroopan joukkueeseen. Vuonna 1938 hän koki tappion, mutta jälkimmäisellä kerralla hän saavutti voiton Euroopalle.,


title: Olli Lehtinen (nyrkkeilijä)

text: Sodan jälkeen vuonna 1945 Lehtinen palasi kehään kolmen vuoden tauon jälkeen ja voitti SNL:n mestaruuden. Seuraavana vuonna 1946 SNL:n mestaruuden lisäksi tuli vielä useita maaotteluvoittoja. Vuonna 1947 tuli kuudes Suomen mestaruus. Vuonna 1947 hän oli kolmansissa EM-kisoissaan, mutta kärsi jälleen tappion sarjan tulevalle mestarille Espanjan Luis Martinez Zapatalle. Vuonna 1948 Lehtinen edusti Suomea Lontoon olympialaisissa, mutta kärsi tappion tulevalle sarjan hopeamitalistille Italian Spartaco Bandinellille.


title: Olli Lehtinen (nyrkkeilijä)

text: Olli Lehtinen nyrkkelili urallaan kaikkiaan 24:ssä maaottelussa ja hävisi niissä vain kolme kertaa.


title: La Masa -luokka

text: La Masa -luokka oli Italian laivaston toisessa maailmansodassa palvellut kahdeksan aluksen muodostama hävittäjäluokka. Luokan aluksista "Benedetto Cairolini" upposi 10. huhtikuuta 1918 kolaroituaan sisaraluksensa "Giacinto Carinin" kanssa.


title: Pedro Pardo de Cela

text: Pedro Pardo de Cela (1425-1483) oli galicialainen aatelismies ja marsalkka.


title: Pedro Pardo de Cela

text: Vuonna 1441 hän oli kuninkaan virkamies Mondoñedon kaupungissa ja menossa naimisiin piispan veljentyttären Isabel de Castron kanssa. Piispa järjesti morsiamelle ylenpalttiset myötäjäiset, joihin kuului Frouxeiran linna. Neljä vuotta myöhemmin piispa-setä kuoli, ja paljastui että osa myötäjäisistä oli hiippakunnan omaisuutta. Pariskunta pakeni Viveroon.


title: Pedro Pardo de Cela

text: Suuressa Irmandiños-sodassa 1467-1469 kapinalliset tuhosivat 130 linnaa, mutta Frouxeiran puolustus piti. Pedro Pardo de Cela sai marsalkan arvon vuonna 1477, mahdollisesti palkinnoksi osuudestaan Irmandiñosien torjunnassa.


title: Pedro Pardo de Cela

text: Kuningas Henrik IV kuoli vuonna 1474. Hänen jälkeensä Kastilian valtaistuinta tavoittelivat hänen sisarensa Isabella ja tyttärensä Johanna. Leskikuningatar järjesti nopeasti tyttärensä kihlauksen Portugalin kuninkaan Alfonso Vn kanssa. Sulhanen oli morsiamen eno. Pariskuntaa ei oltu edes vihitty kun Alfonso julistautui Kastilian ja Leonin kuninkaaksi, ja tästä alkoi sota Isabellaa ja Fernidandia vastaan.


title: Pedro Pardo de Cela

text: Pedro Pardo de Celan vaimo Isabel de Castro oli sukua vallantavoittelijoille, joten oli aika luonnollista että Pedro asettui Johannan puolelle. Isabella Katolilaisen kannattajat karkoittivat hänet Viverosta ja onnistuivat valtaamaan Frouxeiran linnan. Pedro Pardo de Cela pakeni pohjoiseen mutta hänet saatiin kiinni, tuomittiin maanpetoksesta ja teloitettiin lokakuussa 1483 Mondoñedon torilla.


title: Pedro Pardo de Cela

text: Pardo de Celan teloituksen jälkeen Kastilia katsoi saaneensa Galician lopullisesti valtaansa. Kenties siksi hänestä on kerrottu monia kansallismielisiä tarinoita 1500-luvulta asti. Vuonna 2011 löytynyt Pardo de Celan testamentti paljastaa monia yksityiskohtia, kuten että teloitus tapahtui lokakuussa eikä joulukuussa, ja että hänellä oli kahden tyttären lisäksi avioton poika.


title: Alberto Lovell

text: Alberto Santiago Lovell (23. huhtikuuta 1914, Dock Sud, Provincia de Buenos Aires, Argentiina – 16. marraskuuta 1966) oli argentiinalainen nyrkkeilijä ja olympiakultamitalisti, jonka amatööriura ajoittui 1930-luvulle ja pitkä ammattilaisura 1930-luvulta aina 1950-luvun alkuun.


title: Alberto Lovell

text: Lovell voitti Los Angelesin vuoden 1932 olympialaisissa ensimmäisellä kierroksella Suomen Gunnar Bärlundin pistein, sen jälkeen Kanadan George Maughanin teknisellä tyrmäyksellä sekä finaalissa Italian Luigi Rovatin tyrmäyksellä.


title: Alberto Lovell

text: Lovell siirtyi ammattilaiseksi vuonna 1934. Hän nyrkkeli ensimmäisen kerran Yhdysvalloissa ammattilasiurallaan maaliskuussa 1937 ja saavutti yhdeksän peräkkäistä voittoa, kunnes joulukuussa 1937 koki pistetappion 10-eräisessä ottelussa Los Angelesin olympialaisvastustajaansa suomalaista ammattilaiseksi Yhdysvaltoihin siirtynyttä Gunnar Bärlundia vastaan.


title: Alberto Lovell

text: Lovell palasi toukokuussa 1937 Argentiinaan ja saavutti Etelä-Amerikan raskaansarjan mestaruustittelin vuonna 1938 voitettuaan maanmiehensä Valentin Campolon. Tätä titteliä hän pitikin hallussaan aina vuoteen 1953 luopuessaan siitä. Hän nyrkkeilikin paluunsa jälkeen suurimman osan otteluistaan Argentiinassa. Vuonna 1946 hän otteli seitsemän ottelua Brasiliassa ja 1947 Espanjassa kaksi ottelua.


title: Alberto Lovell

text: Viimeisen ottelunsa Alberto Lovell nyrkkeili amerikkalaista Archie Moorea vastaan 7. heinäkuuta 1951. Lovell hävisi ottelun tyrmäyksellä ensimmäisessä erässä.


title: Alberto Lovell

text: José Guillermo Lovellin veli oli vuoden 1936 olympiahopeamitalisti José Guillermo Lovell ja poika vuoden 1964 nyrkkeilyn olympiaedustaja Santiago Alberto Lovell, joka eteni Tokion vuoden 1964 olympialaisissa neljännevälieriin eli kahdeksan parhaan joukkoon.


title: Yancheng

text: Yancheng (, pinyin: Yánchéng Shì) on prefektuuritason kaupunki Kiinan Jiangsun maakunnan itäosassa. Kaupungin keskusta sijaitsee linnuntietä noin 190 kilometriä maakunnan pääkaupunki Nanjingistä koilliseen ja 52 kilometriä Keltaisenmeren rannalta sisämaahan. Kaupungin väkiluku on 7,262 miljoonaa (2010) ja pinta-ala 14 562 neliökilometriä.


title: Yancheng

text: Kaupunki rajoittuu etelässä Nantongin, lounaassa Taizhoun, lännessä Yangzhoun ja Huai’anin, sekä luoteessa Lianyungangin prefektuuritason kaupunkiin. Idässä rajana on Keltainenmeri.


title: Yancheng

text: Piirikuntatasolla prefektuuri jakautuu kolmeen piiriin, yhteen piirikuntatason kaupunkiin ja viiteen piirikuntaan seuraavasti:


title: Yancheng

text:
Kaupunkipiirit (3)
Piirikuntatason kaupunki (1)
Piirikunnat (5)


title: Prosenttiarviointi

text: Prosenttiarviointi on opiskelupaikanhakukriteeri, joka on otettu käyttöön monissa Suomen lukioissa. Se perustuu kattavaan monien oppiaineiden arviointiin noin 25-kysymyksisellä kokeella. Kokeella arvioidaan jokaisen hakijan osaamisprosentti, joka toimii peruskoulun päättötodistuksen rinnalla opiskelijaksi valittavien päätöksessä kriteerinä. Prosenttiarviointi on käytössä Varsinais-Suomen sekä Uudenmaan lukiossa.


title: Hyvinkään Tahko (koripallo)

text: Hyvinkään Tahkon koripallojaosto toimi vuosina 1951–1997. Se harjoitti hyvinkääläisen emoseuransa Hyvinkään Tahkon koripallotoimintaa. Tahko pelasi miesten koripallon pääsarjatasolla yksitoista kautta. I-divisioonassa seura pelasi kuusi kautta. Seura ylsi parhaimmillaan SM-pronssille vuosina 1980 ja 1981. Tahkon tunnetuimpiin kasvatteihin lukeutuivat Markku Larkio ja Peter Muhonen, joiden johdolla seura voitti kahdesti nuorten SM-kultaa. Naisten pääsarjassa Tahko pelasi viisi kautta sijoittuen parhaimmillaan viidenneksi.


title: Hyvinkään Tahko (koripallo)

text: Tahkon koripallojaosto perustettiin vuonna 1951. Vuonna 1969 seuran edustusjoukkue nousi Suomensarjaan. Seuran miesten edustusjoukkue nousi pääsarjaan ensimmäisen kerran kaudeksi 1973–1974 sijoittuen yhdeksänneksi. Seuraavan kerran Tahko nousi miesten SM-sarjaan kaudeksi 1975–1976 ja pysyi siellä yhtäjaksoisesti kymmenen kautta kauteen 1984–1985 saakka. Tahkon SM-sarjarupeama huipentui vuosien 1980 ja 1981 pronssimitaleihin. Kaudella 1997–1998 Tahkon koripallotoiminta siirtyi Hyvinkään Pontevalle.


title: Hyvinkään Tahko (koripallo)

text: Yli tuhat pistettä Tahkolle miesten pääsarjassa tehneet pelaajat olivat Heikki Taponen, Heikki Kasko (Vuoden koripalloilija Tahkon pelaajana 1982), Jan Kuokka, Gordon Herbert (Tahkossa SM-sarjan korikuningas kaudella 1984–1985), Jouni Mäkäläinen, Mikko Honka, Antti Rajamäki ja Veikko Miettinen.


title: Hyvinkään Tahko (koripallo)

text: Tahkon naisten edustusjoukkue pelasi naisten SM-sarjassa vuosina 1979–1982 ja 1984–1986, yhteensä viiden kauden ajan. Se sijoittui parhaimmillaan viidenneksi vuonna 1981.


title: Hyvinkään Tahko (koripallo)

text: Yli tuhanteen SM-runkosarjapisteeseen Tahkon joukkueessa ylsivät Tarja Paavola, Outi Koski ja Maarit Rosendahl.


title: Hermann Sudermann

text: Herman Suderman (30. syyskuuta 1857 Matzicken, Itä-Preussi – 21. marraskuuta 1928 Berliini) oli saksalainen kirjailija, joka julkaisi naturalistisia romaaneja ja näytelmiä. Hän käsitteli teoksissaan epäsäätyistä avioliittoa ja muita ajan sosiaalisia epäkohtia. Hänen näytelmänsä saivat suurta suosiota vuosisadan vaihteessa. Häneltä on suomennettu ainakin näytelmät "Koti", "Kunnia" ja "Perhostaistelu" sekä romaanit "Kissanporras" ja "Surutar".


title: Vardo Rumessen

text: Vardo Rumessen (8. elokuuta 1942 Tallinna − 25. elokuuta 2015 Tallinna) oli virolainen pianisti, musiikkitieteilijä ja poliitikko. Rumessenia on sanottu Viron musiikkielämän "grand old maniksi".


title: Vardo Rumessen

text: Rumessen valmistui Tallinnan konservatoriosta 1971, joutui epäsuosioon, mutta Viron itsenäistymisliikkeessä hän oli sen keulakuvia. Hän oli Viron kongressin edustaja vuodesta 1990 ja Viron parlamentin jäsen kaksi kertaa, 1992−1995 ja 1999−2003, mutta ulkomailla hänet tunnetaan erityisesti pianotaiteesta ja työstä virolaisen musiikin hyväksi. Hänet tunnetaan Eduard Tubinin musiikkiin liittyvästä työstään. Hän oli Eduard Tubin -seuran perustaja ja puheenjohtaja. Hän pani alkuun Tubinin teosluettelon ja teosten kokonaisjulkaisun ja oli sen toimittaja ja laati Tubinin elämäkerran.


title: Vardo Rumessen

text: Rumessen kuului Isänmaan ja Res Publican liittoon.


title: Kaipia

text: Kaipia on suomalainen etunimi ja sukunimi.


title: Kaipia

text: Etunimenä Kaipia on harvinainen. Kaipia on ensisijaisesti miehen nimi, mutta Lappeelta on tieto siitä naisen nimenä. Se kuuluu muinaissuomalaiseen nimityyppiin, jonka muita nimiä ovat Arpia, Jousia, Nousia, Rautia ja Tornia. Kaipia oli suomen nimipäiväkalenterissa 18. helmikuuta 1929–1949. Nastolassa on tunnettu Kaipiasta lyhentymä Kaipi.


title: RN Palestro (1919)

text: RN Palestro () oli Italian kuninkaallisen laivaston toisessa maailmansodassa palvellut Palestro-luokan hävittäjä.


title: RN Palestro (1919)

text: Alus tilattiin Livornosta Cantiere navale fratelli Orlandolta. Sen köli laskettiin 12. huhtikuuta 1917 ja alus laskettiin vesille 23. maaliskuuta 1919. Alus liitettiin laivastoon 26. tammikuuta 1921.


title: RN Palestro (1919)

text: Alus luokiteltiin 1. lokakuuta 1938 torpedoveneeksi (). Alus upotettiin 22. syyskuuta 1940.


title: RN Confienza

text: RN Confienza () oli Italian kuninkaallisen laivaston toisessa maailmansodassa palvellut Palestro-luokan hävittäjä.


title: RN Confienza

text: Alus tilattiin Livornosta Cantiere navale fratelli Orlandolta. Sen köli laskettiin 10. toukokuuta 1917 ja alus laskettiin vesille 18. joulukuuta 1920. Alus liitettiin laivastoon 25. huhtikuuta 1923.


title: RN Confienza

text: Alus luokiteltiin 1. lokakuuta 1938 torpedoveneeksi (). Alus upotettiin 20. marraskuuta 1940.


title: Sokkoskorpionit

text: Sokkoskorpionit ("Palpigradi") on lähinnä kivien alla, luolissa ja muissa kosteissa paikoissa elävien, silmättömien hämähäkkieläinten lahko. Niillä on takaruumiin kärjessä 15-jaokkeinen siima. Sokkoskorpionilajeja elää kaikissa maanosissa, mutta tiettävästi ei Suomessa.


title: Sokkoskorpionit

text: Sokkoskorpioneihin kuuluu 80 lajia seitsemässä suvussa:


title: RN San Martino (1920)

text: RN San Martino () oli Italian kuninkaallisen laivaston toisessa maailmansodassa palvellut Palestro-luokan hävittäjä.


title: RN San Martino (1920)

text: Alus tilattiin Livornosta Cantiere navale fratelli Orlandolta. Sen köli laskettiin 30. huhtikuuta 1917 ja alus laskettiin vesille 8. syyskuuta 1920. Alus liitettiin laivastoon 10. lokakuuta 1922.


title: RN San Martino (1920)

text: Alus luokiteltiin 1. lokakuuta 1938 torpedoveneeksi (). Saksalaiset valtasivat aluksen 9. syyskuuta 1943.


title: RN San Martino (1920)

text: Saksalaiset vähensivät aluksen aseistuksen kahteen neljän tuuman tykkiin ja samalla 20 millimetrin aseistusta lisättiin. Alus liitettiin 28. lokakuuta 1943 9. torpedovenelaivueeseen Egeanmerelle. Se vaurioitui pahoin 18. kesäkuuta joko sabotaasin tai miinan vuoksi Porto Largossa, jolloin aluksen peräosa täyttyi vedellä. Alus kykeni 29. kesäkuuta aloittamaan matkan Pireukseen, jossa se siirrettiin Salamiksen telakalle. Alus vaurioitui 18. syyskuuta ilmahyökkäyksessä ja se poistettiin palveluksesta vielä samana päivänä. Se vaurioitui uudelleen ilmahyökkäyksessä 12. lokakuuta. Aluksen miehistö upotti korjauskelvottoman aluksensa.


title: RN Solferino

text: RN Solferino () oli Italian kuninkaallisen laivaston toisessa maailmansodassa palvellut Palestro-luokan hävittäjä.


title: RN Solferino

text: Alus tilattiin Livornosta Cantiere navale fratelli Orlandolta. Sen köli laskettiin 21. huhtikuuta 1917 ja alus laskettiin vesille 28. huhtikuuta 1920. Alus liitettiin laivastoon 31. lokakuuta 1921.


title: RN Solferino


title: Cantiere navale fratelli Orlando

text: Cantiere navale fratelli Orlando oli italialainen telakka, jonka Orlandon veljekset perustivat 1866 Livornoon. Yhtiö sulautui Società per la Costruzione di Navi, Machine ed Artiglierie Odero-Terni-Orlandoon vuonna 1929, mistä myöhemmin muodostui OTO Melara. Yhtiön osti toisen maailmansodan jälkeen Gio. Ansaldo & C., joka päätti vuonna 1963 luopua telakasta. Telakan osti Cantiere Luigi Orlando SpA, joka liitettiin osaksi Fincantieria 1. tammikuuta 1984. Fincantieri päätti luopua telakasta, jonka vuonna 2003 osti loistojahtien valmistaja Azimut-Benetti.


title: Jaguar XE

text: Jaguar XE on Jaguarin vuonna 2014 Geneven autonäyttelyssä esittelemä ylemmän keskikokoluokan automalli. Sen edeltäjä oli Jaguar X-Type. Jaguar XE on valmistettu melkein kokonaan alumiinista.


title: Naisten Korisliiga-kausi 2015–2016

text: Naisten Korisliiga-kausi 2015–2016 on kolmas kausi, kun koripallon naisten Suomen mestaruudesta pelataan Naisten Korisliiga -nimellä. Kauteen lähtivät hallitsevana mestarina Catz Lappeenranta ja sarjanousijana Espoo Basket Team.


title: Naisten Korisliiga-kausi 2015–2016

text: Kesäkuun 2015 lisenssinmyöntämisten yhteydessä Suomen Koripalloliitto ei myöntänyt edelliskauden pronssimitalisti Torpan Pojille lisenssiä sen taustayhteisö Naiskoripallon Tuki ry:n hakemuksen puutteellisten tietojen vuoksi, ja ToPo pudotettiin I-divisioonaan. Myös Tapiolan Hongan joukkueelle ei myönnetty lisenssiä sen ja seuran miesten edustusjoukkueen yhteisen taustayhtiö Korishonka Oy:n konkurssin vuoksi. Täydennyspaikkaa tarjottiin pääsarjasta pudonneelle ja I-divisioonassa ensimmäisiksi sijoittuneille joukkueille. Paikan otti vastaan Tapiolan Hongan kakkosjoukkue Honka Akatemia, joka sijoittui I-divisioonassa vasta viidenneksi. Naisten Korisliigaa on tarkoitus täydentää seuraavaksi kaudeksi yhdellä lisäjoukkueella. Runkosarja pelataan yhdeksän joukkueen kolminkertaisena sarjana. Sen kuusi parasta joukkuetta etenevät pudotuspeleihin, ja viimeinen joukkue putoaa naisten I-divisioonaan.


title: Naisten Korisliiga-kausi 2015–2016

text: Kauden nimekkäimpiin pelaajasiirtoihin lukeutuivat WNBA:ssa pelanneiden Crystal Bradfordin siirtyminen Vimpeliin tammikuussa ja Sequoia Holmesin siirtyminen Äänekoskelle helmikuussa.


title: RN Giovanni Acerbi

text: RN Giovanni Acerbi () oli Italian kuninkaallisen laivaston toisessa maailmansodassa palvellut Sirtori-luokan hävittäjä.


title: RN Giovanni Acerbi

text: Alus tilattiin Sestri Ponentesta Cantieri navali Oderolta. Sen köli laskettiin 2. helmikuuta 1916 ja alus laskettiin vesille 14. helmikuuta 1917. Alus liitettiin laivastoon pari viikkoa myöhemmin 26. helmikuuta.


title: RN Giovanni Acerbi

text: Alus luokiteltiin 1. lokakuuta 1929 torpedoveneeksi (). Alus upotettiin 4. huhtikuuta 1941.


title: Hydroksyyliammoniumkloridi

text: Hydroksyyliammoniumkloridi eli hydroksyyliamiinihydrokloridi (NHOHCl) on hydroksyyliammonium- ja kloridi-ionien muodostama epäorgaaninen ioniyhdiste eli hydroksyyliamiinin suolahapposuola. Yhdistettä käytetään hydroksyyliamiinin tavoin orgaanisissa synteeseissä muun muassa pelkistimenä ja valokuvauskemikaalina.


title: Hydroksyyliammoniumkloridi

text: Hydroksyyliammoniumkloridi on huoneenlämpötilassa väritöntä kiteistä ainetta. Yhdiste liukenee hyvin veteen ja hieman niukemmin metanoliin ja etanoliin. Se on keskuvahva happo ja 1 massaprosenttisen hydroksyyliammoniumkloridivesiliuoksen pH on 3,2. Kuumennettaessa hydroksyyliammoniumkloridia se alkaa hajota jo noin 120 °C:n lämpötilassa ennen sulamispistettään. Aine on hydroksyyliamiinin tavoin voimakas pelkistin.


title: Hydroksyyliammoniumkloridi

text: Hydroksyyliammoniumkloridia voidaan valmistaa pelkistämällä typpihappoa elektrolyyttisesti lyijyamalgaamielektrodien avulla suolahappoliuoksessa. Yhdistettä muodostuu myös pelkistettäessä ammoniumkloridia tai hydroksyyliammoniumsulfaatin ja bariumkloridin vesiliuosten välisellä reaktiolla, jolloin muodostuu lisäksi veteen liukenematonta bariumsulfaattia, joka voidaan erottaa suodattamalla.


title: Hydroksyyliammoniumkloridi

text: Hydroksyyliammoniumkloridia käytetään orgaanisissa synteeseissä helpommin käsiteltävänä hydroksyyliamiinin vastineena muun muassa lääkeaineina ja rikkaruohomyrkkyinä käytettävien yhdisteiden valmistukseen. Lisäksi se on yleisesti käytetty pelkistin niin orgaanisen kuin epäorgaanisen kemian reaktioissa. Yhdistettä voidaan käyttää myös valokuvauskemikaalina sekä valmistettaessa vedetöntä hydroksyyliamiinia, jota muodostuu hydroksyyliammoniumkloridin reagoidessa natriumbutoksidin kanssa butanoliliuoksessa, josta hydroksyyliamiini kiteytyy.


title: Seppo Suokko

text: Seppo Lauri Leonard Suokko (s. 21. joulukuuta 1939 Lohtaja) on suomalainen ekonomisti.


title: Seppo Suokko

text: Suokko kirjoitti ylioppilaaksi 1961 ja valmistui Helsingin yliopistosta valtiotieteen kandidaatiksi 1968 ja valtiotieteen lisensiaatiksi 1972. Hänen työuransa alkoi Valtion teknillisen tutkimuskeskuksen tutkijana 1967–1973, josta hän jatkoi asuntohallituksen tutkijana ja viransijaisena toimistopäällikkönä 1973–1975. Taloudellisen suunnittelukeskuksen toimistopäällikkönä hän työskenteli 1975–1979, Pellervon taloudellisen tutkimuslaitoksen toimitusjohtajana 1979–1982 ja valtiovarainministeriön kansantalousosaston apulaisosastopäällikkönä (finanssineuvoksena) 1982–2002. Lisäksi Suokko toimi Pohjoismaiden ministerineuvoston sihteeristön osastopäällikkönä 1985–1988 ja erityisasiantuntijana Suomen OECD-edustustossa Pariisissa 1992–1994.


title: Seppo Suokko

text: Päätyönsä ohessa Suokko toimi Yhteiskunnallisen suunnitteluseuran puheenjohtajana 1979–1980, Kansantaloudellisen yhdistyksen johtokunnan jäsenenä 1982–1984, Euroopan neuvoston kehityspankin hallituksessa 1994–?, Pohjoismaiden investointipankin hallituksessa 1996–? ja Teollisen yhteistyön rahasto oy Finnfundin johtokunnassa 1998–?.


title: Lentopallo Euroopan kisoissa 2015 – miesten turnaus

text: Euroopan kisojen 2015 miesten lentopallo järjestettiin Bakı Kristal Zalıssa Bakussa 14.–28.6.2015.


text: Alkulohkoissa joukkueiden järjestys määräytyi ensisijaisesti voitettujen otteluiden määrän perusteella. Toissijaisesti ratkaisivat ottelupisteet, joita saa 3-0 ja 3-1 -voitosta 3, 3-2 -voitosta 2 ja 2-3 -tappiosta 1. Voittojen ja ottelupisteiden ollessa tasan ratkaisee eräsuhde, sitten eräpisteiden suhde ja lopuksi keskinäinen ottelu.


text: Puolivälierissä lohkovoittajat saivat vastaansa toisen lohkon neljänneksi sijoittuneen. Kakkosten ja kolmosten parit arvottiin.


title: L’uomo meccanico

text: L’uomo meccanico (”mekaaninen mies”) on vuonna 1921 valmistunut italialainen mykkäelokuva. Rikollisten kaappaamasta robotista kertovan tieteisfiktion, komedian ja seikkailuelokuvan sekoituksen on käsikirjoittanut ja ohjannut ranskalainen koomikko André Deed. Sen pääosia esittävät Deed ja hänen vaimonsa Valentina Frascaroli. Elokuvan alkuperäisestä pituudesta on säilynyt alle puolet.


title: L’uomo meccanico

text: Eräs tiedemies on keksinyt sähkömagneettisilla aalloilla ohjattavan ihmisenkaltaisen laitteen, joka kykenee liikkumaan ja tuhoamaan kaiken eteensä osuvan. Naisen johtama rikollisjoukkio tappaa keksijän saadakseen haltuunsa laitteen piirustukset. Rikolliset jäävät kiinni ja heidät tuomitaan vankilaan, mutta nainen onnistuu pakenemaan. Hän kaappaa keksijän veljentyttären ja pakottaa tämän paljastamaan setänsä salaisuuden. Naisen kauko-ohjaama mekaaninen mies kylvää tuhoa, kunnes keksijän veli rakentaa toisen samanlaisen laitteen. Hirviöt kohtaavat oopperateatterin naamiohuveissa ja tuhoavat toisensa. Mekaanista miestä ohjannut nainen saa surmansa oikosulun seurauksena.


title: L’uomo meccanico

text: "L’uomo meccanico" on jatko-osa vuonna 1920 valmistuneelle elokuvalle "Il documento umano" (”Ihmisasiakirja”), jossa tiedemies tatuoi keksintönsä salaisuuden tyttärensä ihoon. Sarjan kolmas osa "Gli strani amori di Mado" (”Madon oudot rakkaudet”) ei toteutunut. Elokuvan tekijä André Deed tunnetaan parhaiten Italiassa kuvattujen Cretinetti-komedioiden näyttelijänä. Naisrikollista Madoa esittää Deedin vaimo Valentina Frascaroli.


title: L’uomo meccanico

text: Elokuva on erikoinen yhdistelmä tieteisfiktiota, jännitysseikkailua sekä Deedille ominaista toiminnallista farssia. Sen arviointia vaikeuttaa säilyneiden osien lyhyys ja hajanaisuus. Aineksista mieleenpainuvin on yksi elokuvahistorian ensimmäisistä roboteista, jota ei kuitenkaan vielä kutsuta tällä Karel Čapekin vasta edellisenä vuonna keksimällä nimellä. "L’uomo meccanicon" roboteilla on yhtymäkohtia Italian futuristien koneromantiikkaan, ja ulkonäöltään ne muistuttavat tieteiselokuvissa aina 1950-luvulle saakka nähtyjä peltihökötyksiä. Kohtaus, jossa robotti tunkeutuu teräsoven läpi, esiintyy lähes sellaisenaan vuoden 1984 "Terminaattorissa". Naamiota kantava naisrikollinen tuo mieleen mestarivaras Fantomasin ja sukupuoli-identiteettiä vaihtavan Filibusin kaltaiset hahmot. Elokuvassa on myös eräitä ”rohkeita” kuvia, joista hämmentävin on robotin alastomaksi riisuma nainen.


title: L’uomo meccanico

text: Aikalaiskriitikot pitivät elokuvaa tarpeettoman monimutkaisena ja hajanaisena kokoelmana muuten hyvin toteutettuja kohtauksia. Ilmeisesti jo tuolloin sitä oli leikelty rajusti. Elokuvahistorioitsija Gian Piero Brunettan mukaan "L’uomo meccanico" on mielenkiintoinen esimerkki lajityyppien sekoituksesta sekä futurismin vaikutuksesta genreistä vähäarvoisimpana pidettyyn komediaan.


title: L’uomo meccanico

text: "L’uomo meccanico" on restauroitu Bolognan elokuva-arkistossa vuonna 1992. Restaurointi perustuu Brasilian elokuva-arkistossa säilyneeseen hyvin puutteelliseen kopioon. Portugalinkieliset välitekstit on käännetty italiaksi ja elokuva on varustettu Marco Dalpanen, Giorgio Casadein ja Massimo Semprinin säveltämällä musiikilla. Alkuperäisestä 1821 metrin pituudesta on säilynyt 740 metriä.


title: L’uomo meccanico

text: VHS-kasetilla julkaistu restaurointi on saatavilla myös yhdysvaltalaisen Alpha Videon DVD:nä. Se sisältää englanninkieliset välitekstit sekä Rachel Gutchesin uudelleen säveltämän musiikin.


title: RN Vincenzo Giordano Orsini

text: RN Vincenzo Giordano Orsini () oli Italian kuninkaallisen laivaston toisessa maailmansodassa palvellut Sirtori-luokan hävittäjä.


title: RN Vincenzo Giordano Orsini

text: Alus tilattiin Sestri Ponentesta Cantieri navali Oderolta. Sen köli laskettiin 2. helmikuuta 1916 ja alus laskettiin vesille 23. huhtikuuta 1917. Alus liitettiin laivastoon muutamaa viikkoa myöhemmin 12. toukokuuta.


title: RN Vincenzo Giordano Orsini

text: Alus luokiteltiin 1. lokakuuta 1929 torpedoveneeksi (). Aluksen miehistö upotti aluksensa 8. huhtikuuta 1941.


title: Indigenous Tweets

text: Indigenous Tweets on nettisivu, joka kerää harvinaisten kielten Twitter-viestejä, jotta alkuperäiskansojen kieltenpuhujat voivat löytää toisensa. Sen perusti maaliskuussa 2011 Kevin Scannell, joka tutkii tietokonelingvistiikkaa Saint Louisin yliopiston matematiikan ja tietojenkäsittelytieteen laitoksella St. Louisissa, Missourissa. Sivuston tarkoitus on auttaa harvinaisten kielten puhujia kommunikoimaan internetissä.


title: Indigenous Tweets

text: Aloitussivulla on lista kielistä, jotka sivusto on tallentanut. Kielen valitsemisen jälkeen käyttäjä ohjautuu taulukkoon, jossa näkyvät kyseisellä kielellä twiittaavat käyttäjät. Indigenous Tweets esittää Twitter-käyttäjien profiilikuvat sekä tilastot käyttäjien seuraajista. Saatavilla on lisäksi tilastot käyttäjän eri kielillä kirjoittamien twiittien määrästä sekä lista suosituista puheenaiheista useilla kielillä.


title: Indigenous Tweets

text: Sivuston aloittaessa maaliskuussa 2011, se listasi 35 kieltä. Huhtikuun 16. 2011 kieliä oli jo 76. Huhtikuun 26. päivään mennessä tuettuja kieliä oli 82. Listattuihin kieliin kuuluvat "salainen" Gamilaraay ja paremmin tunnetut Haitin kreoli ja baski, joilla on eniten twiittaajia. Kymri on Indigenous Tweetsin kolmanneksi suosituin kieli.


title: Indigenous Tweets

text: Pampangan kieli, joka oli seitsemänneksi suosituin huhtikuun 2011 viimeisellä viikolla, oli sivuston ensimmäinen filippiiniläinen kieli.


title: Indigenous Tweets

text: Indigenous Tweetsillä on harvinaisten kielten sanoista ja fraaseista koostuva datapankki, jonka perusteella ohjelma tunnistaa niillä kirjoittavat käyttäjät. Huhtikuussa 2011 BBC Newsille antamassaan haastattelussa Scannell sanoi käyttäneensä kahdeksan vuotta noin 500 kielen datapankin kokoamiseen tutkimalla blogeja, sanomalehtiä ja nettisivustoja.


title: Indigenous Tweets

text: Indigenous Tweets kerää tietoja Twitterin ohjelmointirajapinnan avulla etsimällä datapankin harvinaisten kielten sanoja ja fraaseja. Sivuston hakutoiminto ei tunnista twiitin kieltä, jos haettu sana kuuluu useampaan kuin yhteen kieleen. Sen vuoksi Scannell käyttää vain sanoja, jotka ovat kullekin kielelle uniikkeja.


title: RN Giuseppe Sirtori

text: RN Giuseppe Sirtori () oli Italian kuninkaallisen laivaston toisessa maailmansodassa palvellut Sirtori-luokan hävittäjä.


title: RN Giuseppe Sirtori

text: Alus tilattiin Sestri Ponentesta Cantieri navali Oderolta. Sen köli laskettiin 2. helmikuuta 1916 ja alus laskettiin vesille vielä saman vuoden lopulla 23. marraskuuta. Alus liitettiin laivastoon kuukautta myöhemmin 22. joulukuuta.


title: RN Giuseppe Sirtori

text: Alus luokiteltiin 1. lokakuuta 1929 torpedoveneeksi (). Aluksen miehistö upotti aluksensa 25. syyskuuta 1943.


title: RN Francesco Stocco

text: RN Francesco Stocco () oli Italian kuninkaallisen laivaston toisessa maailmansodassa palvellut Sirtori-luokan hävittäjä.


title: RN Francesco Stocco

text: Alus tilattiin Sestri Ponentesta Cantieri navali Oderolta. Sen köli laskettiin 2. helmikuuta 1916 ja alus laskettiin vesille 5. kesäkuuta 1917. Alus liitettiin laivastoon reilua kuukautta myöhemmin 19. heinäkuuta.


title: RN Francesco Stocco

text: Alus luokiteltiin 1. lokakuuta 1929 torpedoveneeksi (). Alus upotettiin 24. syyskuuta 1943.


title: Rotanpyytäjä

text: Rotanpyytäjä () on kuvitteellinen sarjakuvahahmo, joka esiintyy DC Comicsin julkaisemissa sarjakuvissa. Rotanpyytäjä on yksi Batmanin vihollisista ja DC Comicsin superroistoista. Hahmon loivat käsikirjoittajat Alan Grant ja John Wagner sekä piirtäjä Norm Breyfogle, ja se teki ensiesiintymisensä vuoden 1988 huhtikuussa "Detective Comics" -lehden numerossa 585.


title: Rotanpyytäjä

text: Rotanpyytäjä on todellisuudessa Otis Flannegan, joka työskenteli aiemmin Gotham Cityssä tuholaistorjujana. Flannegan on kykenevä kommunikoimaan, kouluttamaan ja hallitsemaan rottia. Hän alkoi tuholaistorjujan työnsä sijasta hyödyntämään kykyään erilaisten rikosten tekemiseen, ja tämän myötä hänestä tuli yksi Batmanin vihollisista. Rotanpyytäjä tuntee koko Gotham Cityn viemäriverkoston läpikotaisin, ja hänen piilopaikkansa sijaitseekin viemäriverkoston syövereissä.


title: Koba Jass

text: Koba Jass (s. 1. toukokuuta 1990 Riika, Latvia) on latvialainen ammattilaisjääkiekkoilija, pelipaikaltaan hyökkääjä. Hän edustaa kaudella 2015–2016 HK 36 Skalicaa, joka pelaa Slovakian Extraligassa.


title: Koba Jass

text: Jass on edustanut Latvian maajoukkuetta viisissä arvokisoissa. Hänen setänsä Mareks ja Ilgvars, sekä serkkunsa Maris ovat myös jääkiekkoilijoita.


title: Martin Smedberg-Dalence

text: Martin Ramiro Guillermo Smedberg-Dalence (s. 10. toukokuuta 1984 Norrköping) on bolivialais-ruotsalainen jalkapalloilija. Pelipaikaltaan hän on oikea keskikenttäpelaaja. Hän edustaa Ruotsin pääsarjassa Allsvenskanissa pelaavaa IFK Göteborgia.


title: Sven Ulreich

text: Sven Ulreich (s. 3. elokuuta 1988 Schorndorf) on saksalainen jalkapallomaalivahti, joka edustaa Bundesliigassa pelaavaa Bayern Müncheniä. Ulreich on oikeajalkainen.


title: Sven Ulreich

text: Ulreich on VfB Stuttgartin kasvatti. Hän pelasi seuran kakkosjoukkueen paidassa vuosina 2006-2009 73 ottelua. Seuran edustusjoukkueen paidassa Bundesliigassa Ulreich debytoi helmikuussa 2008 Hertha BSC:iä vastaan. Kausilla 2010-2011, 2011-2012 ja 2012-2013 hän pelasi jokaisen Stuttgartin ottelun Bundesliigassa. Kausilla 2010-2011 ja 2012-2013 Ulreich pelasi myös Eurooppa-liigaa. Yhteensä hän pelasi Stuttgartin paidassa 176 bundesliigaottelua.


title: Sven Ulreich

text: Kesäkuussa 2015 Ulreich siirtyi Bayern Müncheniin toimiakseen varamaalivahtina Manuel Neuerille. Neuerin loukkaannuttua Ulreich torjui Bayernin ykkösmaalivahtina läpi kauden 2017–2018. Hänen johdollaan Bayern saavutti Bundesliiga-mestaruuden. Mestarien liigan välierissä Ulreich päästi kuitenkin neljä maalia Real Madridin voittaessa otteluparin lukemin 4-3. Hän teki jälkimmäisessä ottelussa henkilökohtaisen virheen, jonka katsottiin suorasti johtaneen Karim Benzeman tekemään voittomaaliin.


title: Sven Ulreich

text: Ulreich on edustanut Saksaa sekä alle 19-vuotiaissa että alle 21-vuotiaissa. Alle 21-vuotiaiden maajoukkueessa hän pelasi vuosina 2009-2010 kolme ottelua.


title: Vicente Matías Vuoso

text: Vicente José Matías Vuoso (s. 3. marraskuuta 1981 Mar del Plata) on argentiinalaissyntyinen Meksikoa edustava jalkapalloilija. Pelipaikaltaan hän on hyökkääjä. Vuoso edustaa Meksikon pääsarjassa pelaavaa Chiapasia, jossa hän on lainassa samassa sarjassa pelaavasta Atlasista.


title: Gerson (jalkapalloilija)

text: Gerson Santos da Silva (tai pelkästään Gerson, s. 20. toukokuuta 1997 Belford Roxo) on brasilialainen jalkapalloilija, joka edustaa Série A:ssa pelaavaa Fluminensea. Pelipaikaltaan vasenjalkainen Gerson on hyökkäävä keskikenttäpelaaja.


title: Gerson (jalkapalloilija)

text: Gersonin kasvattajaseura on Fluminense. Hän debytoi seuran ykkösjoukkueen paidassa Campeonato Brasileiro Série A:ssa toukokuussa 2015 Joinville Esporte Clubea vastaan. Gerson pelasi hyvän debyyttikauden ja lehtitietojen mukaan FC Barcelona on kiinnostunut Gersonista ja on hyvin lähellä sopimusta tämän kanssa. Barcelonaan siirto saattaa tapahtua tammikuussa 2016 kun Barcelonan siirtokielto poistuu.


title: Gerson (jalkapalloilija)

text: Gerson debytoi vuonna 2015 Brasilian alle 20-vuotiaiden maajoukkueessa ikäluokan Etelä-Amerikan mestaruuskilpailuissa. Hän pelasi turnauksessa seitsemässä ottelussa.


title: RN Angelo Bassini

text: RN Angelo Bassini () oli Italian kuninkaallisen laivaston toisessa maailmansodassa palvellut La Masa -luokan hävittäjä.


title: RN Angelo Bassini

text: Alus tilattiin Sestri Ponentesta Cantieri navali Oderolta. Sen köli laskettiin 2. lokakuuta 1916 ja alus laskettiin vesille 28. maaliskuuta 1918. Alus liitettiin laivastoon reilua kuukautta myöhemmin 1. toukokuuta.


title: RN Angelo Bassini

text: Alus luokiteltiin 1. lokakuuta 1929 torpedoveneeksi (). Alus upotettiin 28. toukokuuta 1943.


title: André Deed

text: André Deed (oikealta nimeltään "André de Chapais", 22. helmikuuta 1879 Le Havre – 4. lokakuuta 1940 Pariisi) oli ranskalainen näyttelijä ja elokuvaohjaaja.


title: André Deed

text: Tullimiehen perheeseen syntynyt Deed aloitti uransa sirkus- ja revyyesiintyjänä. Vuosina 1901–1904 hän näytteli useissa Georges Mélièsin kokeellisissa elokuvissa. Vuodesta 1905 lähtien Deed teki lyhyitä komedioita Pathén veljeksille. Hänen kehittämänsä koominen henkilöhahmo Boireau oli yksi ensimmäisistä elokuvien vakiokasvoista.


title: André Deed

text: Vuonna 1908 Deed siirtyi Giovanni Pastronen värväämänä torinolaiselle Itala Filmille. Hän teki Italiassa yli 90 komediaa, joita yhdistää Cretinetti-niminen henkilöhahmo. Vuoden 1911 lopulla Deed palasi tulevan vaimonsa Valentina Frascarolin kanssa Ranskaan, jossa hän teki Pathélle noin 50 Boireau-elokuvaa. Vuonna 1915 Deed siirtyi takaisin Torinoon, jossa hän jatkoi Cretinetti-sarjan tekemistä parin vuoden ajan. 1920- ja 1930-luvuilla hän näytteli sivurooleja muutamissa ranskalaiselokuvissa, mutta päätyi lopulta elokuvastudion yövartijaksi.


title: André Deed

text: Suomessa Deedin elokuvahahmosta käytettiin nimeä Lehman.


title: Jolanda Neff

text: Jolanda Neff (s. 5. tammikuuta 1993) on sveitsiläinen maastopyöräilijä, joka edustaa RV Alternrheiniä ja Stöckli-Pro-Teamia. Neff on 168 senttimetriä pitkä ja painaa 53 kilogrammaa.


title: Jolanda Neff

text: Neff on saavuttanut kolmesti alle 23-vuotiaiden MM-kultaa, vuosina 2012, 2013 ja 2014. Saman ikäluokan EM-kilpailuissa hän sai kultaa 2012 ja hopeaa 2014. Kesäkuussa 2015 Neff voitti henkilökohtaisen kilpailun kultaa historian ensimmäisistä Euroopan kisoista Bakusta. Näin ollen Neffistä tuli historian ensimmäinen Euroopan kisojen kultamitalisti. Hän voitti samana vuonna maastoajon Euroopan-mestaruuden ja sai maratonmatkalla EM-hopeaa. Hän voitti maastoajon maailmancupin kokonaiskilpailun 2014 ja 2015.


title: Jolanda Neff

text: Vuonna 2014 Neff valittiin Sveitsin vuoden naispyöräilijäksi. Hänen valmentajanaan toimii hänen isänsä, itsekin urallaan maastopyöräillyt Markus Neff.


title: Jolanda Neff

text: Neff kilpailee myös maantiepyöräilyssä. Hän voitti 2015 maantieajossa Sveitsin-mestaruuden ja sijoittui Richmondin MM-kilpailuissa yhdeksänneksi. Seuraavana vuonna hän sijoittui Trofeo Alfredo Binda -kilpailussa kolmanneksi sekä voitti Puolan ympäriajon ensimmäisen ja kolmannen etapin sekä kokonaiskilpailun. Rio de Janeiron olympialaisissa hän oli maantiejossa kahdeksas.


title: Room 237

text: Room 237 (suom. "Huone 237") on Rodney Ascherin vuonna 2012 tekemä dokumenttielokuva, joka käsittelee Stanley Kubrickin Hohto-elokuvan sisältöä. Elokuvaa on esitetty Suomessa useita kertoja YLE Teemalla. Elokuvassa kerrotaan mitä Kubrick elokuvallaan alun perin tarkoitti, ja miksi Stephen King ei pitänyt siitä. Elokuvassa kerrotaan myös "Jay Weidnerin" salaliittoteoriasta.


title: Semih Kaya

text: Semih Kaya (s. 24. helmikuuta 1991 Bergama) on turkkilainen jalkapalloilija, joka edustaa Turkin Superliigassa pelaavaa Galatasaray SK:ta. Pelipaikaltaan oikeajalkainen Kaya on keskuspuolustaja. Hän kuuluu myös Turkin jalkapallomaajoukkueeseen.


title: Semih Kaya

text: Kaya on Galatasaray SK:n kasvatti. Hän debytoi seuran edustusjoukkueen paidassa Turkin Superliigassa huhtikuussa 2009 Istanbul BB:tä vastaan. Vuosina 2010–2011 hän kävi lainalla Superliigan Gaziantepsporissa ja 1. Ligin Kartalsporissa.


title: Semih Kaya

text: Kaudeksi 2011–2012 Kaya palasi Galatasarayhyn voittaen samalla kaudella heti Superliigan mestaruuden. Kaya on voittanut Superliigan mestaruuden myös kausilla 2012–2013 ja 2014–2015. Turkin cupin hän on voittanut kausilla 2013–2014, 2014–2015 sekä 2015–2016 ja Turkin supercupin vuosina 2012, 2013 ja 2015. Mestareiden liigaa Kaya on pelannut Galatasarayn kanssa kausilla 2012–2013, 2013–2014, 2014–2015 ja 2015–2016. Manchester United on tietojen mukaan ollut kiinnostunut Kayan palveluksista.


title: Semih Kaya

text: Kaya on edustanut käytännössä kaikkia Turkin nuorten maajoukkueita. Debyyttinsä Turkin jalkapallomaajoukkueessa hän teki helmikuussa 2012 ystävyysottelussa Slovakiaa vastaan. Ensimmäisen arvokilpailujen karsintaottelunsa hän pelasi Alankomaita vastaan syyskuuta 2012. Hän on pelannut 29. kesäkuuta 2016 mennessä kaikkiaan 23 A-maaottelua, näistä yhdeksän MM- ja neljä EM-karsintaotteluja. Hän kuului Turkin joukkueeseen EM-kilpailuissa 2016, muttei päässyt pelaamaan.


title: Semih Kaya

text: Galatasaray SK


title: Semih Kaya

text: Henkilökohtainen


title: Sami Mikkolanaho

text: Sami Mikkolanaho (s. 3. lokakuuta 1990 Alajärvi) on suomalainen pesäpalloilija. Hän edustaa Superpesiksessä pelaavaa Alajärven Ankkureita.


title: Sami Mikkolanaho

text: 16. kesäkuuta 2015 mennessä pelaamissaan 41 Superpesiksen runkosarjaottelussa vuosilta 2013–2015 Mikkolanaho on lyönyt 63 juoksua, tuonut kymmenen juoksua ja lyönyt 109 kärkilyöntiä. Toukokuussa 2015 Mikkolanaho valittiin miesten Superpesiksen kuukauden pelaajaksi.


title: Sami Mikkolanaho

text: Kaudella 2014 Mikkolanaho pelasi kuusi ottelua Ylihärmän Pesis-Junkkareissa Ykköspesiksessä.


title: Ash Williams

text: Ashley Joanna "Ash" Williams on Sam Raimin luoma kuvitteellinen hahmo ja antisankari, joka on tullut tutuksi protagonistina kolmesta Raimin ohjaamasta Evil Dead -elokuvasta, joissa häntä näyttelee Bruce Campbell. Hänen tunnuspiirteisiinsä kuuluu ensimmäisen elokuvan jälkeen katkaistu Remington -mallinen haulikko "boomstick" sekä oikean puoleisen kämmenen korvannut moottorisahajatke.


title: Ash Williams

text: Ash Williams on 20-vuotias mies, joka työskentelee S-Mart -myymälässä kodintarvikeosastolla. Hänen kanssa työskentelee samassa myymälässä hänen tyttöystävänsä Linda. Elokuvassa "Evil Dead - kauhun riivaamat" Ash lähtee mökkireissulle siskonsa Cherylin, Lindan sekä ystäviensä Scottyn ja Shellyn kanssa, kun taas elokuvien "Evil Dead II" ja "Army of Darkness" mukaan Ash lähti sinne ainoastaan Linda seuranaan. Paikan päällä he löytävät ihmisen nahasta päällystetyn ja verellä kirjoitetun Necronomicon -kirjan, rituaalitikarin ja nauhurin, johon on nauhoitettu mökin edellisen asukkaan, professori Knowbyn nauhoittama loitsu, joka herättää metsässä uinuvat demonit. Ashia lukuun ottamatta kaikki muut joutuvat demonien riivaamiksi ja Ashin on tapettava heidät selvitäkseen yöstä hengissä aamunkoittoon asti.


title: Ash Williams

text: "Evil Dead II" -elokuvassa Ash joutuu myös osittain demonin riivaamaksi, mutta hän pystyy paikoin taistelemaan sitä vastaan. Sen sijaan oikean puoleinen käsi riivautuu hallitsemattomaksi, jolloin Ashin on moottorisahalla katkaistava demoninen käsi poikki ranteesta. Myöhemmin professori Knowbyn tytär Annie kumppaneineen saapuu paikalle ja porukkaa kuolee lukuun ottamatta Ashia ja Annieta, jotka yrittävät kääntää kadonneita Necronomiconin sivuja lähettääkseen demonit esiin manatulla aikapyörteellä pois. Annie kuolee ja Ash imeytyy aikapyörteeseen, josta hän päätyy keskiaikaan, missä häntä pidetään myyttisenä "taivaan sankarina".


title: Ash Williams

text: "Army of Darkness" jatkaa Ashin tarinaa tämän päädyttyä keskiaikaan, jossa hän joutuu ongelmiin sen aikaisiin paikallisiin, jotka pitävät häntä alkujaan vihollisena. Kun Ash onnistuu linnassa selvitymään ihmisten hänelle asettamasta hirviöloukosta, hän saa kaipaamansa kunnioituksen. Hänet kuitenkin lähetetään hakemaan hylätystä hautausmaasta Necronomicon -kirja linnaan, jotta ihmiset voisivat selviytyä pimeyden voimilta. Vastahakoinen Ash suostuu vain, jos hänet lähetetään tehtävän jälkeen takaisin nykyaikaan. Ash kumminkin tunaroi ja onnistuu herättämään pimeyden armeijan, jota johtaa Ash tehtävän aikana hänestä irtautunut "paha-Ash". Linnan väki pettyy Ashiin tämän töppäilyistä, mutta Ash valaa heihin uskoa ja päättää johtaa heitä taistelussa pimeyden armeijaa vastaan, hyödyntämällä Ashin nykyaikaisia tietämyksiä. Ash ja hänen liittolaisensa lyövät lopulta pahan Ashin ja tämän pimeyden armeijan, jonka jälkeen Ash lähetetään sopimuksen mukaisesti takaisin nykyaikaan, jossa Ash palaa takaisin vanhaan työhönsä S-Martiin.


title: Giannelli Imbula

text: Giannelli Imbula Wanga (synt. Gilbert Imbula, s. 12. syyskuuta 1992 Vilvoorde, Belgia) on belgialais-ranskalainen jalkapalloilija, joka edustaa Englannin valioliigassa pelaavaa Stoke Cityä. Pelipaikaltaan vasenjalkainen Imbula on puolustava keskikenttäpelaaja. Hänellä on myös Kongon demokraattisen tasavallan passi.


title: Giannelli Imbula

text: Imbulan kasvattajaseura on En Avant de Guingamp. Hän pelasi seuran paidassa vuosina 2009–2013 Ligue 2:ssa ja Nationalissa yhteensä 90 ottelua tehden niissä neljä maalia. Tehdessään debyytin Ligue 2:ssa lokakuussa 2009 Imbulasta tuli sarjan historian nuorin pelaaja. Kaudella 2012–2013, joka päättyi Guingampin nousuun, Imbula valittiin Ligue 2:n parhaaksi pelaajaksi.


title: Giannelli Imbula

text: Heinäkuussa 2013 Imbula siirtyi Ligue 1:n Olympique de Marseilleen. Pääsarjadebyytti tapahtui elokuussa 2013 Imbulan vanhaa seuraa Guingampia vastaan ja avausmaali syntyi seuraavassa kuussa AS Saint-Étiennen verkkoon. Kaudella 2013–2014 Imbula debytoi myös Mestareiden liigassa. Muun muassa Tottenham Hotspur, Internazionale ja AC Milan olivat tietojen mukaan kiinnostuneita Imbulasta. Heinäkuussa 2015 Imbula siirtyikin Portugalin Primeira Ligan FC Portoon. Hän pelasi seuran paidassa vain kymmenessä ottelussa.


title: Giannelli Imbula

text: Tammikuussa 2016 Englannin valioliigan Stoke City osti Imbulan seuraennätyksellä, 18,3 miljoonalla punnalla.


title: Giannelli Imbula

text: Imbula on syntynyt Belgiassa kinshasankongolaisille vanhemmille, mutta on kasvanut Ranskassa. Näin ollen hän voisi edustaa maajoukkuetasolla joko Belgiaa, Kongon demokraattista tasavaltaa tai Ranskaa. Lokakuussa 2015 Imbula valitsi kuitenkin Belgian maajoukkueen. Imbula on edustanut Ranskaa alle 20-vuotiaissa ja alle 21-vuotiaissa.


title: Giannelli Imbula

text: Henkilökohtainen


title: Cody Lundin

text: Cody Lundin (s. 15. maaliskuuta 1967) on yhdysvaltalainen selviytymisekspertti. Hän opettaa selviytymis- ja eloonjäämistaitoja, omavaraistaloutta ja erilaisia alkuperäiskansan taitoja vuonna 1991 perustamassaan selviytymiskoulussa Aboriginal Living Skills School. Lundin esiintyi vuosina 2010-2014 Discovery Channelilla esitettävässä televisiosarjassa "Dual Survival", jossa Lundin esitteli eri olosuhteissa erilaisia selviytymismenetelmiä kävellen ilman kenkiä ja pukeutuen vain sortseihin. Lundin on kirjoittanut kaksi selviytymis aiheista kirjaa: "98.6 Degrees: The Art of Keeping Your Ass Alive" (2003) ja "When All Hell Breaks Loose: Stuff You Need to Survive When Disaster Strikes" (2006).


title: Miller Bolaños

text: Miller Alejandro Bolaños Reasco (s. 1. kesäkuuta 1990 Eloy Alfaro, Ecuador) on ecuadorilainen jalkapalloilija. Pelipaikaltaan hän on hyökkäävä keskikenttäpelaaja. Bolaños edustaa meksikolaista Club Tijuanaa.


title: Pilo-luokka

text: Pilo-luokka oli Italian laivaston toisessa maailmansodassa palvellut kahdeksan aluksen muodostama hävittäjäluokka.


title: Paras ohjaus draamasarjassa (Primetime Emmy)

text: Primetime Emmy parhaasta ohjauksesta draamasarjassa on Academy of Television Arts & Sciences -järjestön vuosittain jakama palkinto Primetime Emmy -palkintogaalassa.


text: Alla listattuna vuosittaiset voittajat ja muut ehdokkaat.


title: Audace-luokka (1913)

text: Audace-luokka oli Italian laivaston ensimmäisessä maailmansodassa palvellut kahden aluksen muodostama hävittäjäluokka.


title: Audace-luokka (1913)

text: Orlandon telakka muokkasi Indomito-luokan suunnitelmia vaihtamalla voimanlähteeksi sveitsiläisen Escher-Wyss turbiinimoottorit, mitkä eivät kuitenkaan saavuttaneet Ansaldon, Orlandon ja Totin valmistamien Parsons-turbiinien tehoja.


title: Ardito-luokka

text: Ardito-luokka oli Italian laivaston ensimmäisessä maailmansodassa palvellut kahden aluksen muodostama hävittäjäluokka. Orlandon telakka muokkasi Indomito-luokan suunnitelmia.


title: Oskar Rantala

text: Kustaa Oskar Rantala (1869 Tyrvää – syksy 1918 Pietari, Neuvosto-Venäjä) oli Suomen sisällissodan aikainen Helsingin punakaartin 3. rykmentin päällikkö, joka toimi myös punaisten itäisen rintaman komentajana. Myöhemmin sodan loppuvaiheessa hän johti Viipurin taistelussa kaupungin puolustusta yhdessä Edvard Gyllingin kanssa.


title: Oskar Rantala

text: Rantala oli ammatiltaan kirvesmies. Hän suoritti asepalveluksensa vanhan asevelvollisuuden aikana ja palveli sotilaana Suomen kaartissa. Hänen on mainittu saavuttaneen siellä jonkin aliupseerinarvon, jonka hän myöhemmin menetti. Hän oli vuonna 1905 perustetussa Helsingin ensimmäisessä punakaartissa rykmentinkomentajana ja keskustoimikunnan jäsenenä. Hän osallistui vuoden 1906 Viaporin kapinaan, jonka aikana hän haavoittui käsivarteen ja vatsaan. Rantala tuomittiin elokuussa 1907 kapinasta neljäksi vuodeksi kuritushuoneeseen. Vapauduttuaan hän vaikutti Helsingin Työväenyhdistyksessä. Hän oli todennäköisesti mukana avainhenkilönä, kun Helsinkiin perustettiin toukokuussa 1917 uusi työväen järjestyskaarti, mutta häntä ei vielä tuolloin valittu sen puheenjohtajaksi, sillä SDP:n johto halusi paikalle maltillisemman henkilön. Rantala oli marraskuussa 1917 parin viikon ajan Helsingin järjestyskaartin päällikkönä, mutta hänet korvattiin yleislakon aikana Ilmari Mannisella, jota seurasi pian Kustaa Salminen.


title: Oskar Rantala

text: Sisällissodan puhjettua Rantalasta tehtiin Helsingin punakaartin 3. rykmentin komentaja. Rykmentti osallistui sodan aikana Karjalan rintaman taisteluihin Joutsenossa. Maaliskuun 1918 alussa Rantalasta tuli Viipuriin perustetun Karjalan rintaman helsinkiläisten joukko-osastojen oman esikunnan päällikkö, mistä hänet 12. maaliskuuta siirrettiin Viipurin piiriesikunnan päälliköksi ja pian koko Itäisen rintaman komentajaksi. Kokeneesta Rantalasta toivottiin pelastusta kyvyttömämpien edeltäjiensä tilalle. Hän hankki Helsingistä lisää miehiä ja päätti keskittää voimat Antrean rintamaosuudelle. Valkoisen armeijan esikunnan tiedusteluosaston raportin mukaan Rantala olisi kuulunut sisällissodan aikana myös punaisten vallankumousoikeuteen. Viipurin jouduttua saarroksiin sodan lopulla Rantalalle tarjottiin mahdollisuutta paeta kaupungista Kansanvaltuuskunnan mukana, mutta hän päätti jäädä johtamaan kaupungin puolustusta. Hän johti huhtikuun 29. päivän vastaisena yönä punaisten ulosmurtautumisyritystä, joka päättyi valkoisten pysäyttäessä joukon Tienhaarassa Viipurin länsipuolella. Hän onnistui itse viime hetkellä pakenemaan veneellä Uuraaseen ja sieltä Venäjälle.


title: Oskar Rantala

text: Rantala tiettävästi ammuttiin Pietarissa syksyllä 1918 syytettynä elintarvikekeinottelusta.


title: LZ1

text: Zeppeliini LZ 1 oli ensimmäinen oikea vakaasti lentävä jäykkärunkoinen ilmalaiva. Aluksen ensilento tapahtui 2. heinäkuuta 1900. Pituudeltaan 128 metrinen kreivi Ferdinand von Zeppelinin ensimmäinen ilmalaiva nousi ilmaan 17 vetysäiliön avulla, ja työntövoimansa se sai koreissa olevista moottoreista. Korien välisellä kulkusillalla oli kiskojen varassa 100 kiloa painolastia, jota eteen tai taaksepäin siirtämällä saattoi nostaa tai laskea aluksen nokkaa. Ilmalaivan sukkulamainen runko muodostui 24 pitkästä alumiinipalkista, jotka oli kiinnitetty 16 kehään ja katettu kyllästyttää puuvillakankaalla. Sen halkaisija oli 11,7 metriä, tilavuus 11 300 kuutiometriä ja huippunopeus 27 km/h.


title: LZ1

text: Aluksen ensilento kesti ainoastaan 18 minuuttia moottoriongelmien takia mutta silti lehtimiehet kirjoittivat pitkiä artikkeleja "Bodenjärven ihmeestä". Tosin saksan keisarin edustajat eivät olleet yhtä vakuuttuneita. He raportoivat että alus ei kelpaisi sotilaallisiin tai epä-sotilaallisiin tarkoituksiin. Se oli zeppelinin kannalta katastrofaalinen arvio. Kaikki hänen rahansa olivat uponneet LZ 1:een, ja hän joutui varojen puutteessa purkamaan aluksen


title: Matti Rimpelä

text: Matti Rimpelä (s. 1942 Siikainen) on suomalainen lääketieteen tohtori, Tampereen yliopiston terveydenhuollon suunnittelun ja hallinnon dosentti ja terveystieteiden professori emeritus, joka tunnetaan näkyvänä keskustelijana monissa terveyteen ja hyvinvointiin liittyvissä kysymyksissä.


title: Matti Rimpelä

text:
Rimpelä valmistui lääketieteen ja kirurgian tohtoriksi Tampereen yliopistosta ja suoritti master-tutkinnon lääketieteellisessä sosiologiassa Lontoon yliopistossa. Hän toimi lääkintöhallituksen ylilääkärinä 1970-luvulla, lääketieteellisen sosiologian apulaisprofessorina Helsingin yliopistossa ja ylilääkärinä Hyvinkään terveyskeskuksessa 1980-luvulla,
ylilääkärinä terveydenhuollon oikeusturvakeskuksessa 1990-luvun alussa ja sen jälkeen tutkimusprofessorina Stakesissa. Rimpelä on ollut mukana julkaisemassa yli 300 tutkimusraporttia nuorten terveydestä ja tottumuksista, tupakkapolitiikasta, terveyspolitiikasta ja perusterveydenhuollosta. Vuodesta 2009 Rimpelä on toiminut Neuvola- ja kouluterveyslehden päätoimittajana. Hän toimii vuonna 2011 perustetun Miesjärjestöjen keskusliiton puheenjohtajana.


title: Matti Rimpelä

text: Rimpelä sai vuonna 2012 Kansanvalistusseuran palkinnon. Sen perusteluissa hänen sanotaan tutkineen ja tuoneen esille hyvinvointiin, sivistykseen ja syrjäytymiseen liittyviä kysymyksiä 1970-luvulta alkaen ja pitäneen tärkeänä erityisesti poikien ja miesten tukemista. Vuonna 2009 Rimpelä oli yksi Alfred Kordelinin säätiön tunnustuspalkinnon saajista.


title: Teeriharju

text: Teeriharju on huvikeskus ja tanssilava Someron Talvisillan kylässä Salontien varrella noin 25 kilometriä Salosta lähellä Häntälän kyläkeskusta. Tanssisalin pinta-ala on 500 m². Teeriharjun omistaa ja sitä ylläpitää Häntälän maamiesseura.


title: Suomi Euroopan kisoissa 2015

text: Suomen joukkue Euroopan kisoissa 2015.Miehet


title: Suomi Euroopan kisoissa 2015

text: Beach Volley


title: Suomi Euroopan kisoissa 2015

text:
Maantiepyöräily
Mountain Bike


title: Suomi Euroopan kisoissa 2015

text: viestit


title: Suomi Euroopan kisoissa 2015

text: Miehet


title: Suomi Euroopan kisoissa 2015

text: Naiset, joukkuekilpailu


title: RN Audace (1916)

text: RN Audace () (runkonumero AD) oli Italian kuninkaallisen laivaston hävittäjä ensimmäisessä maailmansodassa ja toisessa maailmansodassa torpedovene.


title: RN Audace (1916)

text: Keisarillisen Japanin laivasto tilasi Glasgow’sta Yarrow’n telakalta nimellä "Kawakaze". Sen köli laskettiin 1. lokakuuta 1913 ja alus laskettiin vesille 22. syyskuuta 1916. Italia osti aluksen 3. heinäkuuta 1916 nimeten sen 5. heinäkuuta "Intrepidoksi". Alus nimettiin 25. syyskuuta "Audaceksi" ja se liitettiin Regia Marinaan 1. maaliskuuta 1917.


title: RN Audace (1916)

text: Alus luokiteltiin 1. lokakuuta 1929 torpedoveneeksi (). Maailmansotien välillä aluksen silta rakennettiin uudelleen ja alus riisuttiin osittain aseista, kun se muutettiin radio-ohjatun maalialus "San Marcon" kontrollialukseksi. Toisen maailmansodan alkaessa alus varustettiin jälleen saattuetehtäviin, missä se oli sodan alettua. Vuonna 1942 alukselta poistettiin viisi neljän tuuman tykkiä ja sille jätettiin ainoastaan kaksi. Lisäksi alukselle asennettiin kaksikymmentä 20 millimemtrin tykkiä. Italian antauduttua liittoutuneille Saksa valtasi 12. syyskuuta 1943 aluksen, joka oli toimintakyvyttömänä Venetsiassa.


title: RN Audace (1916)

text: Korjausten jälkeen alus liitettiin Saksan laivastoon nimellä "TA20". "HMS Avon Vale" ja "HMS Wheatland" upottivat aluksen taistelussa 1. marraskuuta 1944 Zaran edustalla.


title: Paavo Okko

text: Paavo Matti Okko (s. 20. helmikuuta 1944 Lemi) on Turun kauppakorkeakoulun kansantaloustieteen professori emeritus. Hän sai vuonna 2008 Alfred Kordelinin säätiön tunnustuspalkinnon.


title: Paavo Okko

text: Okko väitteli kauppatieteiden tohtoriksi 1979 kansantaloustieteessä. Vuonna 1998 hänet nimitettiin Turun kauppakorkeakoulun kansantaloustieteen professoriksi, josta virasta hän jäi eläkkeelle 2007. Lisäksi Okko on opettanut Jyväskylän yliopistossa 1980–1981, Joensuun yliopistossa 1986–1990 ja Vaasan yliopistossa 1990–1998.


title: Paavo Okko

text: Paavo Okon tutkimusaiheisiin ovat lukeutuneet yritysten investointikäyttäytyminen, aluetalous ja aluepolitiikka, pankkikilpailu, EU-integraatio, globalisaatio, kasvuteoria sekä teknologinen muutos ja innovaatiot. Hänen julkaisuihinsa kuuluu yhteensä noin 180 monografiaa, kansainvälistä tieteellistä artikkeleita ja muita tieteellisiä tekstejä. Okko toimi Turun kauppakorkeakoulun vararehtorina 1999–2006, Suomen Akatemian kulttuurin ja yhteiskunnan tutkimuksen toimikunnan jäsenenä 1998–2003 sekä valtiovarainministeriön taloustieteellisen neuvoston jäsenenä 2001–2007.


title: Paavo Okko

text: Okko on toiminut monissa opetuksen ja tutkimuksen arviointitehtävissä muun muassa korkeakoulujen arviointineuvostossa, Suomen Akatemiassa, Suomen Pankissa sekä Tampereen ja Oulun yliopistoissa. 2000-luvulla hän toimi kauppatieteellisten koulutusohjelmien arvioijana Virossa.


title: Vaahteraliigan kausi 2015

text: Vaahteralligan kausi 2015 oli Vaahteraliigan 36. kausi. Kausi alkoi 5. kesäkuuta ja päättyi 12. syyskuuta Vaahteramaljaan. Vaahteraliigassa pelasi kaudella 2015 ensimmäistä kertaa ainoastaan kuusi joukkuetta, Anders Trojans, Seinäjoki Crocodiles, Helsinki 69ers, Porvoon Butchers, Vantaan TAFT ja Helsinki Roosters. Nelonen Pro 1 sekä 2 televisioivat kymmenen ottelua kaudelta. Runkosarjan tv-ottelut pelattiin torstaisin. Ottelut olivat myös nähtävissä Ruutu-palvelussa.


title: Vaahteraliigan kausi 2015

text: Vaahteraliigassa kaudella 2014 pelannut Kouvola Indians putosi 1. divisioonaan kaudelle 2015. Myös Vaahteraliigassa kaudella 2014 pelannut Helsinki Wolverines siirtyi 1. divisioonaan.


title: Vaahteraliigan kausi 2015

text: Pudotuspelit pelattiin 5-12.9.2015. Vaahteramaljan pelipaikkana toimi Sonera Stadium.


title: Pasi Holm

text: Pasi Antero Holm (s. 16. huhtikuuta 1962 Helsinki) on suomalainen taloustieteilijä. Hän toimii elokuusta 2015 Taloustutkimuksen tutkimusjohtajana. Aiemmin Holm oli Pellervon taloustutkimuksen toimitusjohtaja vuosina 2004–2015.


title: Pasi Holm

text: Holm valmistui ylioppilaaksi 1981, valtiotieteen maisteriksi 1986 Helsingin yliopistosta ja valtiotieteen lisensiaatiksi 1988. Valtiotieteen tohtoriksi hän väitteli Helsingin yliopistossa 1994 yhdestä kansantaloustieteen osa-alueesta eli kansainvälisen kaupan teoriasta, joka silloin oli voimakkaassa käymistilassa. Väitöskirja "Essays on international trade and tax policy in vertically related markets" julkaistiin VATT-tutkimuksia sarjassa.


title: Pasi Holm

text: Työuransa alkupuolella Holm toimi Alkon tutkijana 1985–1987 ja Helsingin yliopiston assistenttina 1987–1993. Hän oli yliopiston valtiotieteellisen tiedekunnan tiedekuntaneuvoston jäsen 1992–1993. Holm on toiminut taloustieteen dosenttina vuodesta 1995. Valtion taloudellisen tutkimuskeskuksen (VATT) johtavana ekonomistina hän työskenteli 1994–1995 ja laitoksen tutkimusjohtajana 1995–1999. VATT:sta Holm siirtyi Suomen Yrittäjät ry:n pääekonomistiksi vuosiksi 1999–2004. Vuodesta 2004 hän toimi Pellervon taloudellisen tutkimuslaitoksen (vuodesta 2010 Pellervon taloustutkimus) toimitusjohtajana. Hän jätti tehtävän kesäkuussa 2015.